Lumoko dorretxeak –Mezeta Dorretxea edo Allendesalazar Dorretxea legez ere ezaguna (XIX. mendearen amaiera arte elizateko patronatua zuten bi familien izenak), nahiz eta beste batzuetan Torrekua erabiltzen den-, egitura tradizionala jarraitzen du: oinplano karratua du, lau isurialdeko estalkiarekin, bakoitza alde batera, eta alde nagusia hegoaldera begira dagoena da. Hiru maila (beheko solairua, lehen eta bigarren solairua), ganbara bat eta bi ate ditu -aurrealdekoa kontatu barik; ateetako bat zalditegira sartzeko dela pentsa liteke, besteak baino handiagoa da eta-.\nLeihateak eraikinaren perimetro osoan zehar dagoz, baina garrantzitsuenak hirugarren pisuko bao edegiak dira. Aurrealdean burdinazko balkoi txikia dago, atxiki berria. Bao txiki hauek kanpoaldetik gurutz formako forja-sarez babestuta daude.\nLeihoen eta balkoien ikasketarekin jarraitzen badugu dorretxea edertzen dituzten bi xehetasun arretaz aztertu behar ditugu. Alde batetik, Iparraldeko fatxadan beste balkoi txikia dago, kuku-leihoan, gingil itxurako harrizko hiru haberen gainean. Puntu erdiko arkudun leiho txiki luze bik argia barnera sartzea baimentzen dute. Estalki legez jarritako harlauzak leiho biak, babesten ditu euritik. Bestalde, etxeak jatorrian zuen balkoi korritua ere errekuperatu egin da lehengo zuloak erabiliz. Balkoi horretatik ingurua kontrolatuko zuen eta eraikinak zuen babes-funtzioa ere bertatik egingo zen.\nBalkoi korrituaren xehetasuna.\nMezeta dorretxeko armarriaren xehetasuna herri-arkitektura mota honetako dekorazioaren pieza gakoa da; zatikatutako kartelaren gainean kasko bat, lumak eta apaingarria daude irudikatuta; kartelan bueltatutako ilargia, otso bat eta hiru giltza bertikal daude marraztuta; erdiko giltza da hiruretan handiena.


EUSKAL HERRIKO HISTORIA ::: NAIARAKO ERRESUMA\nErrioxako lurraldeetan, zegoeneko erromatarrak etorri aurreko garaietatik, euskal tribuak ziren autrigoiak eta baskoiak, halaber beroiak bizi ziren.\nBeroien jatorri etnikoari buruz eztabaida haundia dago historialarien artean. Batzuek tribu zelta zela uste dute, beste batzuek, berriz, kulturalki asko zeltizaturiko euskal tribua zela. Azken teoria honen aldeko batzuek beroien izenaren etimologian oinarritzen dira, hauen arabera, beroien izena Bero euskal hidronimotik etorriko zen, Errioxako Iregua ibaiaren antzinako izenetariko bat zena. Hidronimo hau Ibero bezala ere idatzita agertzen denez, aurreko hidronimoan, beharbada, hasierako "i"-aren erorketa ematen da (Ibero>Bero), euskal toponimo eta etnonimoen egokitzapenetan ohikoa dena (Ibaigorri > bigerrii [Bigorran finkatutako akitaniar etnia] ). Iregua ibaiak Ebro ibaian isurtzen duenez, Ibero, edo Bero, agian, geografo grekoerromatarrek Iber edo Hiberus bezala (Ebro ibaia) deitu zuten ibaiaren izenaren aldaera bat izan litzateke. Beroiak Ebroko alde bietan finkaturik zeudenez, beharbada, beren etnonimoaren etimologia Ebro ibaiarekin erlazionatua egon litzateke, edo baita ibar euskal hitzarekin ere, Iber hidronimo aurrerromatarraren etimologia batzuek euskal berba honekin erlazionatzen baitute.\nErrioxako iragan kultural euskalduna ezagutzeko gehien egin zuena Merino Urrutia errioxarra izan zen, Oiakastroko (Errioxa) alkatea, zeinaren ikerketak balio haundikoak diren euskal hizkuntzaren historia ikasten dutenentzat. Bere ikerketei esker euskara Errioxara ez zela heldu Erdi Aroko birpopulatzearen bitartez dakigu, baizik eta bertan, zegoeneko, garai aurrerromatarretatik, eta jarraitasunez, XVI. mendera arte hitz egin zela. Hau da, egungo Euskadi eta Nafarroako birpopulatzaileek bakarrik bertan zegoen euskal populazioa sendotu zutela. Merino Urrutiaren ikerketek Euskaltzaindian merezitako postu bat eman zion 1964.ean.\nErdi Aroko dokumentuetan aurkitu den toponimiaren bitartez Errioxa, Burgosko ipar-ekialdea, Soria, Araba eta Bizkaian dialekto bera hitz egiten zela dakigu, mendebaldeko euskara, hain zuzen, bizkaiera izenarekin gehiago ezagutzen dena. Dokumentu hauetan euskal jatorriko Errioxako, Burgosko probintziako eta Soriako toponimo asko agertzen dira, garai haietako errioxar, burgostar eta soriarrek ahoskatzen zituzten bezala. Gaur egun haietariko asko ez dakigu zein udalerri deitzeko erabiltzen ziren, toponimo gehienak, denbora aurrera joan ahala, gaztelar toponimoekin ordezkatuak izan baitziren.\nGaztelak, XII. mendean Errioxa anexionatzean, apurka-apurka, bertako hizkuntza zen euskararen galera ekarriko du, eta baita Zaragozatik gobernaturiko andalustar goiko markaren barnean zeuden lurralde guztietan hitz egindako aragoiar erromantzearena ere, XVI. mendean Errioxak bere euskal sustraiak galdu zituenera arte. Gaztelania zabaltzen zihoan heinean, Errioxa, Burgos eta Soriako euskal jatorriko toponimoak gaztelar toponimoekin ordezkatzen ziren. Euskal toponimia indar gehiagoz bakarrik Burgosko ipar-ekialdean eta Errioxa garaian kontserbatzen dira, XVI. mendera arte euskeraz hitz egin zelako. Hala ere, oztopoak oztopo, euskal toponimoak Errioxako ekialdean kontserbatzen dira Igea bezala, euskal Etxea toponimotik datorrena edo, adibidez, Leza toponimoa, batueraz leize esaten dena.\nErrioxa toponimoa ez da euskal jatorrikoa, Rioja ("Oja ibaia"-ren esanahiduna) hitz gaztelarraren egokitzapen fonetiko bat baizik. "Becerro de Santo Domingo" liburuan Val de Oiaco Harana izeneko Villalobar-eko txoko baten existentzia erregistratzen da 1380.ean. Oiako Harana izanik, beharbada, Errioxa deitzeko antzinako errioxarrek erabiltzen zuten forma, hasieran, Rioja termino erromantzea Oja (litekeena oiha euskal hitzetik etortzea da, ohe edo ibaiaren ibilguaren esanahiarekin, oiha idatzirik Erdi Aroko testu batean agertzen baita) ibaiaren ondoan eraikiak zeuden herrien multzoa izendatzeko erabili baitzen, eskualde honek Valle del Oja (Ojako Harana) izena ere hartu zuelarik.\nNahiz eta XVI. mendean Errioxan euskaraz hitz egiteari utzi, errioxarrak euskaldunak bezala kontsideratuak izaten jarraitu zuten. XVII eta XVIII. mendeko Espainiako mapetan Errioxa Bizkaia bezala ezagutzen zenaren barnean agertzen da, zeinak, garai haietan, Euskadi, Kantabriako erdi-ekialdea eta Errioxako lurraldeak elkartzen zituen, errioxarrak, hortaz, bizkaitarrak bezala kontsideratuz. Garai haietan, bizkaitar jentilizioa euskaldunei deitzeko erabiltzen zen.\nEspainiar Errepublika barnean, Araba, Bizkaia, Gipuzkoa eta Nafarroaz osaturiko Euskal Estatu bat ezartzeko, 1931.eko Lizarrako Estatutuaren aurreproiektua garatu zenean; Errioxako agintariek, enpresariek, eliza eta, orokorrean, herritar gehienek bere atxikimendua adierazi zuten Errioxa Euskal Estatuaren barne egoteari. Hala ere, Errioxan mendeetan zehar euskaraz ez berba egiteak, eta euskaldunon historian Errioxak izan zuen garrantzia haundiaz garai horretako agintari eta politikoek ez jakiteak, Errioxa euskal lurralde bezala ez kontsideratzea ekarri zuten. Euskal Estatuaren barne egoteko euskaldun bezala kontsideratzen ez ziren lurraldeei baldintza gaindiezinak ezarri zirenez, errioxar agintariek, azkenean, Euskal Estatuaren barne egoteko nahia atzean utzi zuten. Erregimen frankistaren ondoren, Espainiaren demokraziaranzko trantsizioaren hasieran, abertzaleak ez ziren sektore batzuek, Euskadi, Nafarroa eta Errioxa entitate autonomo bakar batean bateratzeko apustua egin zuten, hala ere, ekimen honek ez zuen aurrera egin.\nErdi Aroko garaietara itzuliz, 923.ean Antso Gartzeitz I.ak, Leongo Ordoño II.arekin lankidetzan, musulmanen menpean zeuden Naiara, Errioxa Garaia eta Errioxaren Erdialdea berreskuratzen ditu, zeintzuek bere semea Gartzea Antsoitzen eskuetan uzten dituen. Abd al Rahmanek 924.ean Iruñea suntsitu zuen eta, urte bat geroago, Antso Gartzeitz I.a hil egiten da, orduan, Gartzea Antsoitzek, Iruñea utziz, bere bizilekua Naiarara aldatuko zuen. Ordutik aurrera Iruñea eta Naiarako erregeak izatera pasatuko ziren.\nGartzea Antsoitzek lurralde berrien birpopulaketarako politika eraginkorrak garatu zituen. Dirutza handia emanez, errioxar monastegiak lagunduko zituen, bereziki Donemiliaga Kukulakoa. Lehengoko urteetan, bere ondorengoak, Antso Gartzeitz II.ak, politika berberak mantenduko ditu; baina Almantzorren kanpainek, bere semea Gartzea Antsoitz II.a Dardaratiari gertatu zitzaion bezala, kapitulazioak sinatzera eta Kordobari zergak ordaintzera behartuko zuten. Antso III.a Nagusiarekin (1004-1035) Iruñea-Naiarako Erresumak, Kordobako Kaliferriaren zatiketaz baliatuz, bere hedadura handienera heltzen da, penintsulako ipar herenean zabalduz, Kataluniatik Galiziaraino.\nEuskal Herriko Historiak hurrengo orrialdean darrai >> Iruñea-Naiarako Erresumaren goren aldia


Amaiurrek 500. urteurrena gogoratzeko bi ekitaldi nagusiak aurkeztu ditu | Aranzadi — Zientzia elkartea\nZer da Aranzadi?\nArtxiboa eta bildumak\nZein sailetan? Saila guztiak Proiektuak Dibulgazioa Ekintzak Komunitatea Albisteak Munibe\nEz dago erakusteko emaitzik Emaitza 1 x emaitza\nTelefonoa: 943 46 61 42\nAmaiurrek 1522an batailaren 500. urteurrena eta gazteluaren erresistentzia gogoratzeko bi ekitaldi nagusiak aurkeztu ditu\nArkeologia / Arkeologia indusketa\nOstirala, 2022eko ekainaren 17a — CEST\n— Testua: Aranzadi\nIrakurketa: 3 minutu\nBaztango Amaiur herriak bere historiako urtemugarik garrantzitsuena ospatuko du 2022an: bere gazteluak Nafarroako erresumaren konkistaren eta ondorengo gazteluaren suntsipenaren aurrean izandako erresistentziaren 500. urteurrena.\nAmaiur izan zen egungo foru erkidegoko lurraldean konkistari aurre egin zion eta Nafarroako errege legitimoei leial izan zitzaien azken gaztelua. Amaiurko gazteluko harresien atzean iraun zuten dozenaka nafarren errendizioa 1522ko uztailaren 19an gertatu zen, baina ekitaldi horren bostehungarren urteurrenaren oroitzapena uztailaren 16rako, larunbata, antolatu da, Baztandarren Biltzarraren bezperarako.\nAmaiurrek ekitaldi nagusi bat antolatu du egun horretarako, erakundeetako ordezkariak eta inoiz egin den ezpata-dantzari konpainien kontzentrazio handiena bilduko dituena. Uztailaren 16an, larunbata, 11: 00etatik aurrera Baztango Baztandarrak, Iruñeko Duguna eta Amaiur, Iurrietako ezpata-dantzariak, Beasaingo Aurtzaka, Tolosako Udaberri, Gasteizko Jare, Donibane Lohizuneko Begiraleak, Baigorriko Arrola eta Zuberoako Dantzariak taldeek desfilatu eta joko dute herriko parrokiatik gaztelura doan bidean. Hori guztia kanpai-hotsekin eta txistulari eta gaitari taldeekin batera.\nGogoratu behar da 400. urteurrena zela eta, 1922an egungo monolitoa eraiki zela Nafarroako erresuma defendatu eta konkistari aurre egin zioten nafar haien omenez. Bostehungarren urteurrenerako antolatutako ekitaldiak duela ehun urte egindakoa gogoratuko du, eta lore-eskaintza egingo da monolitoan, baita Amaiurko alkate Ixabel Alemanek manifestu bat irakurriko ere. Jarraian, segizioak bere dantza tradizionalak egingo ditu herriko kale nagusian zehar, bere plaza nagusian amaituz, non larrain-dantza eta mutil-dantzak dantzatuko diren. Ondoren, bazkari herrikoi handi bat antolatu da, musika emanaldiekin, www.amaiur.eus webgunearen bitartez.\nGazteluaren suntsipenaren bosgarren mendeurrenaren harira, Abuztuaren 6an, larunbata, gaueko 21:30etan ospatuko da mendeurreneko ikuskizun nagusia Amaiurreko belazetan, gaztelua zegoen muinoaren magalean. Ikuskizunaren izena “Aurkituko gaituzuenoi” izango da eta Jon Maia bertsolaria da zuzendaria.\nIkuskizunaren izenak etorkizuneko biztanleei egiten die aipamena eta ikuspegi horrekin atzoko, gaurko eta biharko Euskal Herria barne hartzen dituen kontakizun artistikoa eskainiko du kultur eremu desberdinetako hainbat artistaren parte hartzearekin. Emanaldi bakarra izango da eta sarrerak aldez aurretik erosi ahal izateko www.amaiur.eus webgunean egongo dira salgai gaurdanik.\nBi ekitaldi nagusi horiez gain, Amaiurko herria, Baztango Udalarekin eta Nafarroako Gobernuko Kultura Departamentuarekin elkarlanean, hainbat kultur jarduera antolatzen ari da urtean zehar, hala nola liburuak eta komikiak argitaratzea eta erakusketa artistiko bat, uztailaren 8an Elizondoko Arizkunenea jauregian inauguratuko dena eta urriaren 12ra arte egongo dena. Era berean, Amaiurko arkeologia museoa, gazteluan aurkitutako altxor historikoak erakusten dituena, udako egun guztietan egongo da zabalik.\nArtikulua J3, El enterramiento más antiguo del País Vasco 2022eko otsailaren 1a Artikulu guztiak\nIndusketa arkeologikoa 2022ko udarako indusketa arkeologikoak 2022eko uztailaren 1a – Ekimen guztiak


Zabalgoitia hotela - Wikipedia, entziklopedia askea.\nZabalgoitia hotela Artziniegan (Araba) dagoen eraikina da. Juan Zabalgoitiak eraikiarazi zuen 1906an, Artziniegan 1861ean jaio eta Mexikon abeltzaintzan dirutza handia egin zuen indianoak. Proiektuaren egile, berriz, Mario Camiña arkitektoa izan zen, Art Nouveau estiloaren eta, horren barruan, sezesionismo vienarraren jarraitzaile nagusienetako bat Bizkaian. Hain zuzen ere, joera horretakoa da eraikin hau, Euskal Herrian den erakuslerik gorenetako bat.\n2005eko martxoaren 21ean, Eusko Jaurlaritzak monumentu izendatu zuen, Sailkatutako Kultura Ondasuna.\nEtxearen bolumena 21 metroko zabalera eta 15 metroko sakonera duen oinplano angeluzuzen batean oinarritzen da eta eraikinak hamaika bat metroko garaiera du. Bolumen horretatik, hiru fatxadetan, erdian, beste horrenbeste bolumen ateratzen dira, oinplanoaren ardatz nagusiak nabarmentzeko. Bolumen horiek desberdinak dira kasu guztietan: fatxada nagusikoa (HM) eta albo batekoa (HE) sendoagoak dira eta, horietan, baoen proportzioa handiagoa da, begiratoki antzekoak baitira, duten orientazio eguzkitsuarekin bat. Atzekoa, berriz (IE), presentzia gutxiagokoa da, eta baoak txikiagoak dira. Bolumen irten horiek ez dira atxikitako eraikinak, izan ere, fatxadaren material eta konposizio-elementu berberak dituzte. Aipatutako guztiaren estalkia oso konplexua da, teilatu-hegal handiekin. Lau isurkiko estalkia du oinarri, eta horri bolumen irtenak estaltzen dituzten faldoiak atxikitzen zaizkio. Erremate gisa, sabai-leiho bat du erdian, diseinu geometrikoko gailurreria duena, vienar erara.\nFatxadaren konposizioari dagokionez, etxeak lau solairu ditu, behekoa, basamentu sendo baten itxura duena, beste bi solairu eta estalkipea. Beheko solairua zerbitzurako da, eta hori argi ikusten da beste solairuak ez bezalako tratamendua duelako: paramentua inklinatuta dago, ezponda baten antzera; solairu horretan bao/horma proportzioa txikiagoa da, eta harriaren tratamendua ere desberdina da. Goiko solairuetan, aitzitik, bao/horma proportzioa oso handia da, bereziki orientazio onena duten fatxadetan, batez ere, goitik beherako bao handiak daudelako, solairu biak lotzeko. Solairu biak hartzen dituzten bao jarraitu horiek zurezko arotzeriaz ixten dira eta, horietako asko, baita irudi geometrikodun burdinazko karelez ere, dena vienar estiloan. Hainbat elementu fintasun handiz landutako silarriz eginak daude: eskantzuak, basamentuko zokaloa eta inposta, goiko solairuetako baoen ingurua eta beheko ate-leihoburuak. Goiko solairuetan, horma-atalak tirolesa batez estalitako harlangaitzez ixten dira. Hori desagertu egiten da fatxada nagusian, bao handiak irekitzen baitira. Fatxada nagusi horretan, eskailera inperial bat dago, basamentuak sortzen duen koska gaindituz, lehenengo solairuan dagoen sarrerara eramaten duena.\nEraikinaren egitura karga-hormez egina dago. Etxearen barruan bi daude, fatxada nagusiko eta atzeko fatxadako hormen paraleloak. Bi horma zentral horiek solairuak hiru hormartetan banatzen dituzte: zabalena sarreratik gertuen dagoena da, eta estuena erdikoa. Handienean, orientaziorik onena duenean (HM), etxeko espazio nobleenak edo garrantzitsuenak daude: ataria, egongelak, jantokia eta logela nagusiak. Erdiko hormartean pasabideak daude. Atzekoan, azkenik, nahastuta daude zerbitzuko espazioak eta logela eta eskailerak. Dena dela, ardatz zentral batek egitura hau zeharkatzen du zut, eta ardatz horren inguruan antolatzen dira etxeko ibilbideak: kanpoko eskailera inperiala igota, albo batetik atariaurre batera iristen gara, eta hortik, hurrenez hurren, atarira, atartera eta eskailerara, ardatzaren beste muturrean. Barrukoa, zurezko eskailera inperial bat da, altuera bikoitzeko espazioa hartzen duena eta koloredun beiratedun hiru leihok argiztatzen dutena. Eskailera horrek goiko solairuko erdiko zerrenda hartzen duen beste atarte batera eramaten gaitu. Gune hori sabai-leihoaren argia iragazten duen beirate handi baten bitartez argiztatzen da goiko aldetik, eta egur eta beirazko ateen bitartez bereizten da eskaileretatik.\nBarruko espazio eta konposizio-elementuak bat datoz fatxaden kalitatearekin. Nabarmentzekoak dira hormak erdiraino estaltzen dituzten zurezko panelak, sabaietako eskaiola-lanak eta beirateak. Paneletan forma geometrikoak erabiltzen dira, leku batetik bestera desberdinak. Eskaiolei dagokienez, era askotako elementuak daude (plafoiak, erlaitzak, moldurak...), denak joera Art Nouveau edo eklektikoen aldakiak. Beirateak eskaileraren espazioan eta goiko atartean erabiltzen dira, eta Amadeo Deprit beiragile bilbotarrak 1907an egindako proiektu baten emaitza dira, arte-balio handikoak.\nLursaila ixten duen burdin sareak ere vienar estiloko diseinua du, eta forma kubikoko pilare handi sendoak ditu ertzetan.\nMultimedia: Hotel Zabalgoitia\nOrriaren azken aldaketa: 6 martxoa 2021, 00:21.


Bideoak — dantzan.eus\nHemen zaude: Hasiera › Bideoak\nsentzilloa etiketa duten bideoak\nEusko Ikusgayak 03 Zumarraga: Ezpata-dantza 1923-30\nZumarragan XX. mendearen lehen erdian egindako ezpata-dantzaren irudiak dira honakoak. Hiru dantzari bakarlariak, eskuan ezpata txikiak dituztela, eta ezpata luzeen buru egiten duen kapitaina dantzan agertzen dira lehen zatian. Ondoren dantzariak sokan ikus daitezke segundu gutxi batzuez, aurreskuak zortzikoa dirudiena egiten duen bitartean.\nZumarragan uztailaren 2an, Santa Isabel egunez, Antioko baselizan egiten dute ezpata-dantza eta abuztuaren 15ean, Ama Birjina egunean, aldiz, herriko elizan. Honako irudiak kalean hartutakoak dira, eta izan liteke abuztuko emanaldiak izatea, baina izan liteke baita ere uztailaren 2koak izatea, Antioruntz abiatu aurrekoak edo handik bueltan hartutakoak.\nDantzaerari dagokionean aipagarria da sentzilloa, sentzillo zaharren tankera garbikoa, lehen mugimenduan hankak gerrialdera altxatuz. Gaur egun urrats bera ahalik eta goren igota egiten dute Zumarragan.\nIrudiok Eusko ikaskuntzak 20ko hamarkadan Manuel de Intxaustiri enkargatutako Eusko ikusgayak bilduman jasota daude. Euskal zinemaren aitzindarietakoa izan zen Manuel de Intxausti. 1923 eta 1928 bitartean Euskal Herrian batera eta bestera ibili zen kamera hartuta euskaldunen ohiturak eta dantzak filmatzen, eta horri esker honelako altxor zoragarriak ditugu eskura.\nIkerfolk-en fondoan jasotako irudi hauek Euskadiko Filmategiak digitalizatu ditu eta Eusko Jaurlaritza bultzatzen ari den dantza artxiboen digitalizazio programan txertatuta daude. Donostia, ezpata-dantza, 1923-1928. Euskadiko Filmategia, Ikerfolk fondoa: Eusko ikusgayak bilduma (Eusko Ikaskuntza). Zumarraga: Ezpata-dantza, 1923-30.\nSanta Gertrudis (Ibiza): Ball de Pages 2014\nRaices 13 - Ordizia: Santaneroen esku-dantza


"Klima aldaketa" da ikasturte honetako eskolako agenda 21erako landu duten gaia - Aktualitatea - Lasarte-oria\nErronka polita zuten, klima aldaketari aurre egitea. Baina Covid19a etorri da gure artera eta dena hankaz gora jarri du. Ezin izan dute bere ikastetxeetara itzuli eta EA21 programa martxorarte landutako lekuan geratu da.\nOrdurarte, sentsibilizazio jarduerak egiten aritu ziren, hau da, ia egunero, kalean eta komunikabideetan entzuten zuten KLIMA ALDAKETAri buruz hitz egiten, baina, “zer da?”, “nola eragingo digu?”, “jabetzen al gara arazoaz?”...\nAldi berean, ikastetxeak, bere barne diagnostikoa egin zuten, “gure eguneroko kontsumoek ba al dute eraginik klima aldaketan?”, “nola lantzen da klima aldaketa gure ikasgai ezberdinetan?”, “zer egin dezakete ikasleek eskolako energia kontsumoa gutxitzeko?”, “nola murriztu eskolako eragina klima aldaketan?”… Eta guzti honekin ikastetxeetako Txoko Berdeak elikatu zituzten.\nPrograma amaitzeko, ikasle ordezkariak elkartu ziren eta egindako lana bateratu zuten. Ateratako emaitzekin, Udalean aurkezten den azken txostena sortzen da. Aurtengoan, txostena sortu dute bere irakasle eta Artelatz Ingurumen enpresaren laguntzarekin. Txosten horren kontaketa, ikasle ordezkariek, bere etxeetan egin dituzten grabazio txikien bidez aurkeztu dute.\nDatorren ikasturtean ikasgeletatik eta, oro har, gure udalerritik bertatik lan egin ahal izatea espero dute.\nETA HURRENGO IKASTURTEA?\nBestalde, irailetik aurrera Eskolako Agenda 2030 hasiko da, gaur egun arte ezagutu dugun EA21 ordezkatuz. Agenda berri honek Garapen Iraunkorreko 17 helburu ditu.\nHurrengo ikasturtean adibidez, herri diagnostiko mailan, Garapen Iraunkorrerako 17 helburuetatik, 15. helburua landuko da, lehorreko ekosistemen ingurukoa, baina oso helburu zabala denez, basoan oinarrituko da lanketa.


Eskolan Madariagan, Olaberri baserrian eta Floreagan - Ahotsak.eus\nEskolan Madariagan, Olaberri baserrian eta Floreagan Eskolan Madariagan, Olaberrin, Floreagan eta gau-eskolan ibili zen. Doktrina, matematika eta erdara ikastea ziren eginkizun nagusiak. Ezagun baten inguruko kontuak. Eskolara ordubete inguruko bidea izaten zuten eta autobusa hartzen zuten. Irakasleak Salesianoak ziren.\nHizlaria(k): Aranbarri Elduaien, Jose Mari\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZK-012-002 kodeko bideoa nahi duzula aipatzea: ahotsak@ahotsak.eus\nEskolan Madariagan, Olaberrin, Floreagan eta gau-eskolan ibili zen. Doktrina, matematika eta erdara ikastea ziren eginkizun nagusiak. Ezagun baten inguruko kontuak. Eskolara ordubete inguruko bidea izaten zuten eta autobusa hartzen zuten. Irakasleak Salesianoak ziren.\nData: 2008(e)ko martxoaren 14a\n-Eta gaztetan eskolara eta?\n-Eskolara, jesus! Madarixan ibili nintzen ni, Olarren (Olaberrin) ere bai, Florian (Floreagan) ere ibili nintzen, eta gabeko eskolan Pedritokin Azkoitixen´e bai; danien.\n-Zer ikasten zenduen orduan?\n-Ordun erderie ikestia zan printzipala, eta bera ez gendun asko ikisi eta eskolia´re antzera.\n-Zer ematen zenuten, dena erderaz?\n-Bai, be(ha)rko ein, euskeraz ez zeben ametitzen len. Izena´re euskalduna bazenduen kanbixau eitten zizuen.\n-Lehen, bueno, Francon sasoe hartan, zer ez. Gu ordun Floridan eta, ordun kontu-ataratzen eta zera, nola esaten zako horri? Matematikasen.\n-Eta Dotriña ematen zenuten?\n-Bueno! Drotiñak eta?, ene! Bestenik eta esan ahal leike nik eze?\n-Hamen Olantxo Joakin edo, gizon zera zan, oso argixe eta; komunixo txikixe eitteko drotiñe txikixe ikesi ber izeten zan eta. Zuk hori igul ezautuko zendun. Eta ikisi du te. Gero haundixa eitten zan berriz, bigarrena’re bai hamaika urtekin, ordun haundixe. Eta, je!, "gure alabak atzo mekauben dios! esan dik". "Ze ba?" eta. "Lehen dotriña txikixe ikesi eta oin haundixe ikesi ber dala berriz". Arrazoia´re bazaukan.\n-Bai, derriorra, derriorra.\n-Eta eskolara zer juten ziñeten, neska eta mutill danak batera?\n-Bai, mixto zan. Floridan egon zien Salesianuek, oin salesianuek daure, baiñe gure denporan salesianuek egon zien lehen ere. Han egoten giñen eskolan. Goizian oiñez jun eta oiñez etorri. Eta guri amak etzigun esaten sekule goizo etortzekoik. Esaten zigun horrebeste astokada belar ekarri ber dezue illuntzien, zeuk pentsau noiz etorri.\n-Bide luzea hemendik eskolara?\n-Ba... Gu azkar juten giñen eta baiña ordubete behar hala ere. Hor behera "echando leches". Eta etorri berdin. Hemen ibilli zan autobus bet Elgoibarrera Azkoititik, Azpeitittik erteten zun baiña autobus bet. Eta hari atzeko eskillaran katiaute eta, uda aldien eta guk eiten giñutzenak. Ene! Jata gaiñera ixo’re bai atzetik eta. Eta Anton Balda edo kobradorie badakit nola ibili zan eta. Jata alboko leixotik erten harek eta gu [...] bialtzen eta ibiltzen zan.\nBaserrian beti zegoen jateko zerbait\nMaisu-maistrak elkarrekin ezkondu\nEskola nazionalean fraideekin


Kuadrilla Eguna ospatuko da larunbatean — Zumaiako Udala\nKuadrilla Eguna ospatuko da larunbatean\nHerri bazkaria, kirol ekintzak, Dardarafesteko kontzertuak eta diskofesta izango dira, besteak beste, abuztuaren 17ko hitzordu nagusiak.\nEusebio Gurrutxaga plazan hasiko da eguna goizeko 10:00tan. Emakumeen arteko binakako pala txapelketaren finalak jokatuko dira Odieta frontoian. Bertatik gertu, Torreberrin, gaztetxoentzat bazkaria egongo da 14:30ean. Udalak bazkaritarako azpiegitura jarriko du, baita postrea ere. Janaria, ordea, norberak eraman beharko du. Bazkalostean kuadrillen arteko jolasak egingo dira Beheko plazan, 16:30ean.\nArratsaldean urpekaritza bataioak egingo dira Arranplan, 17:00tan. Ordu eta erdi beranduago hasiko dira Amaiako plazan rock kontzertuak: Willis Drummond, Leinad, Serrulla, Silicies Grizzlies, The Grace of Dionysus eta Moonshakers taldeak igoko dira oholtza gainera. Ordu berean, haurrentzako berbena dantzaldia egongo da Odietan, Gora Kasete! taldearen eskutik.\n19:00tan eskubaloi partida egongo da Lubaki Kiroldegian. Bidasoa Irunek eta Liberbank Cantabria Sinfinen arteko lagunartekoa izango da. Arima Eroa Diskofestak emango dio amaiera egunari, 22:30etatik Aurrera Kofradian emango duen kontzertuan.\n10:00 Emakumeen arteko binakako pala txapelketa, ﬁnalak\n14:30 Torreberrin gaztetxoen bazkaria (norberaren kontu, postrea emango da)\n16:30 Plazan kuadrillen arteko jolasak\n17:00 Arranplan urpekaritza bataioak\n18:30 Odietan berbena haurrentzat Gora Kasete!, Eidabe\n18:30 Amaiako plazan rock kontzertuak Willis Drummond, Leinad, Serrulla, Silicies Grizzlies The Grace of Dionysus eta Moonshakers\n18:30 Eusebio Gurrutxagatik kalejira Gaita zera ere\n19:00 Lubaki kiroldegian eskubaloia Bidasoa Irun - Balonmano Sinfín\n22:30 Kofradian Arima Eroa Diskofesta\nGazteak euskararen inguruan kontzientziatzeko topaketak egingo dituzte udan 2020/03/05\nGazteentzako literatur tailerrean izena emateko epea ostiralean amaituko da 2020/01/29


Hiriaren arkitektura filmikoa. Deia, Noticias de Bizkaia\nULA IRURETAGOIENA - 2018(e)ko urtarrilaren 7a, igandea - 13:38etan eguneratua\nPasaiako badiaren, bertako itsas portuaren eta itsaso bizitzaren erretratua da ‘Pasaiabitartean’ film laburra. (‘Pasaia bitartean’)\nJakina da zinema eta arkitektura diziplinak askotan uztartu direla eta batak bestea elikatu izan duela. Zinemaren fikzio esparrua hiri eta arkitektura utopikoen eraikitze-gune emankorra eta oparoa izan da betidanik. Horra hor Blade Runner (1982) filmak sortutako hiri-iruditeriak arkitektoengan eragindako inspirazio-iturria edo arkitekturak eskainitako estetika eta egitura antolaketa Star Wars-eko itsasontzi-eraikinak diseinatzeko garaian. Errealitatezko zein irudimenezko film batek istorio baten kontakizunerako eszenografia jakin bat behar du -barne zein kanporako ingurune espazial bat-, hau da, arkitektura zehatz bat. Arkitektura gertakizunen giroa helarazteko tresna baita, hitz egiten ez duen pertsonaiaren funtzioa beteaz.\nBaina bada arkitekturak lengoaia filmikoetan izan dezakeen beste erabilpen interesgarri bat, datozen lerroetara ekarri nahi duguna: Hiriaren arkitektura gertakizunen fondoko planoa izatetik lehen planora pasatzen denekoa. Ez da atrezzorik, ez eta efektu berezirik behar. Eta horrek ez du filma dokumental bilakatzen. Paisaia eraikia eta naturala lengoaia filmikorako darabilte biek, baina errealitate fisikoaz egiten den erabilpenak ez du zerikusirik batean eta bestean.\nDokumentalak errealitatea filma-tzen du deskribapen gisara, gertaerak eta egoerak bere horretan plazaratu nahi dira irudietan, helburua informatzea izaten baita. Besteak errealitate eraikia medio gisa erabiltzen du bestelako irakurketa eta hausnarketak helarazteko. Hiriaren arkitektura denok konpartitzen dugun espazioa izateagatik eta memoria-arrastoz josita egoteagatik, abiapuntu boteretsu bilakatzen da lengoaia filmikorako. Kamera eta gidoiaren lanketak ohiko hiriko arkitektura esanahi berriz janzteko trebezia dute.\n‘PASAIA BITARTEAN’ Azaltzen ari garen film-erregistroa 2016.urtean estreinaturiko Pasaia Bitartean laburmetraia ikertuz argitu dezakegu. Bertan Pasaiako badia lehen protagonista izarra da, badia espazio politiko eta sozio-ekonomiko gisa ulertua. Badiaren kartografia bisual eta sonoro bat da, non hiriaren arkitektura kontakizun bihurtzen den. Pieza filmiko horren hastapenak unibertsitateko arkitektura proiektu batean du sorrera. Jon Ander Agirre Mikelez arkitektoak Pasaiaren ondare industrialaren berreskurapenerako arkitektura proposatu zuen, eta Irati Gorostidi Agirretxe film-zuzendariari unibertsitatean arakatutako hiriaren arkitekturari buruzko hainbat alor plazaratzea proposatu zion. Tandem bikaina ideia arkitektonikoak hizkuntza filmikora itzultzeko.\nERREALITATEA, GORDINIK Pasaiako badia bide hartuta, kameraren pantailaren bidez iristen zaigun begirada bat gailentzen da: konta-tzeko modu bat (filmikoa) eta gogoeta bat (arkitektonikoa). Ez dago erantsitako ezer;ez elkarrizketarik, ez ekintzarik, ez soinurik. Laburmetraian entzungai diren elkarrizketak eta ikusgai diren ekintzak aurrez adostu gabekoak dira, grabaketa egunean bertan topaturikoak. Filmaren esentziak errealitatea gordinik jaso nahi du. Burututako gidoi-lana bikaina da;kamerak harrapa-tzen duen ikus-eremu ez-ohikoak, grabaketa-atal desberdinen muntaiak, denboraren erritmoak, isiltasunak eta zaratak eraikitzen dute kontakizuna.\nPasaia Bitartean laburmetraia itsas-portu eta itsas-bizitzaren erretratu bat da, non argazkia eta produkzioa bereziki zainduta dauden. Kamerak bi ikuspegi desberdinen bidaia egiten du: badia uretatik eta badia lurretik ikusia. Badiaren irudiak eta soinuak dira: kaletarren artean ematen diren elkarrizketak, metalaren doinu desberdinekin nahasian, portuko karga-deskargako lanak eta metalaren lanketa tailerretan.\nFilmatzeko modu desberdinak daude kontatu nahi den elementu bakoitza agertzeko. Badia zeharka-tzeko garraio publikoekin edota etxeetako leihoetatik begira jarri da kamera tokiko protagonistak aurkezteko: herritarrak, portuko langileak eta turistak, alde batetik;eta Badiako ekonomia, bestetik: munduko leku desberdinetatik iristen diren turista-ferri erraldoiak, produktuen garraioa eta metal eta egurrezko ontziolen lanak. Baina bazterrean diren hainbat eszena ere harrapatzen dira, hala nola aktibitate nagusiaren isilpean diren artisau-tailer txikiak edota hutsik gelditutako arkitektura industriala.


24 kasu zenbatu dira eskualdean, horietatik 11 Amasa-Villabonan eta 8 Andoainen - Eskualdea - Aiurri.eus\n24 kasu zenbatu dira eskualdean, horietatik 11 Amasa-Villabonan eta 8 Andoainen\nAiurri 2021-01-12 12:37\nAmasa-Villabonan 11 kasu zenbatu dira, 8 Andoainen, bina Urnietan eta Zizurkilen, eta bakarrak Adunan. Eskualdeko bi herriak eremu gorrian jarraitzen dute, osteguneko berrikuspenaren zain.\nAtzo, 12.238 test diagnostiko egin ziren, eta, haietatik, 817 positiboak izan ziren. Lurraldeen arabera, 92 kasu zenbatu dira Araban, 492 Bizkaian eta 219 Gipuzkoan; 14 gehiago Euskaditik kanpo bizi diren pertsonetan.\nOspitaleen egoera dela eta, COVIDaren ondorioz 45 pertsona ospitaleratu ziren atzo, eta COVIDa duten 75 pertsona ZIUn daude. Ospitaleratzeak igoz doaz, etenik gabe. Eta bertan geratzen den kopurua, are gehiago. Urtarrilaren 8tik hona 300dik gorakoa da ospitalean daudenen pertsonak.\nOinarrizko birsorkuntza tasa hiru lurraldetan igo da, eta dagoeneko 1,25ean dago. Datu kezkagarria da hori, 1etik gora positibo bakoitzak pertsona bat baino gehiago kutsatzen duela adierazten baitu. Intzidetzia tasa metatuak gorunzko joera erakusten du, beste egun batez.\nKutsatze kasuak urtarrilaren 11etik urtarrilaren 18ra:\nURT 11 URT 12 URT 13 URT 14 URT 15 URT 16\n16 7 9 7 18 9 3\n3 6 1 1 0 2 4\n169 169 131 170 203 169\nEgoera zailtzea ekarri duten aldagaiak\nAiurri urt 12 Eskualdea\nPositibotasun tasa %7aren inguruan egon da urteko lehen astean. Horrekin batera, oinarrizko birsorkuntza tasa arriskutsutzak hartzen den 1etik naba...


Orain urte batzu, 1972.ean hain zuzen, Donostiako Injinadore Teknikoen Eskolan ere aritu nintzen irakasle bezala.\nBestalde, industrian ere ibilia naiz, 1976 urtean Laminaciones de Lesaca delako lantegian egin bait nuen lan.\nEuskaldun berri ote zaren edo entzun dugu.\nBai, bai, euskaldun berria naiz, baina aspalditxo nabil euskal mundu honetan lanean.\nUdako Euskal Unibertsitatean ikasle eta irakasle bezala ere aritua naiz eta UZEIk prestatu dituen zenbait hiztegi teknikotan parte hartu dut.\nIhazko Gipuzkoako Foru Aldundiak emandako Tesientzako saria irabazia zenuen.\nZertaz zen tesia?.\nTesia Altzairu-mota berezi baten propietate mekanikoei buruzkoa zen.\nZure tesi honetaz eztabaida bizia sortu zen egunkarietan, zer deritzozu zuk eztabaida horretaz?.\nBi gauza ikusten ditut garbi; lehenengoa, zientzi hitz askori, nire arloan behintzat, euskal errodun hitzik ez dagokiola; antzekoa bai agian, baina zehaztasuna galduko genuke, beraz, gure euskara euskaldunagoa izango litzateke agian baina ez genuke zientziarik egingo.\nBigarrena, itzulpen-lan horiek egiteko, euskara jakin behar da, baina baita ere kontzeptu horren esanahia ezagutu; dudarik ez dago, nere ustez, orain dela 50 urteko kontzeptuak altzairutegi batekoak adibidez edo kaleko kontzeptuak, eta gaur egungo teknikak behar dituenak ez direla berdinak.\nJakin dugu Aldundiak zuk aurkeztutako ikerketa-plana onartu duela.\nZein ikerketa-bide jarraituko duzu lan honetan?.\nPolimero-nahasketen egitura eta propietate mekanikoak erlazionatzen arituko naiz.\nBerehalako aplikabide industrialik izango al du zure lan honek?.\nNere tesian bai, ikerkuntza lan eta aplikabide industriala biltzea posiblea izan zen.\nLan honetan ez da berehalako aplikaziorik lortu, plastiko arloko lantegietatik ikerkuntza-lan eskaerarik izan ez dugulako; hala ere, praktikan oso erabilia den materiala aztertzen hasi gara, beraz, lantegi askorentzat interesgarria izango dela espero dut.


ttakteatroa | ttakteatroa\nEgilearen Fitxategiak: ttakteatroa\nPosted on urria 4, 2014\nZarauzko Garoa liburu-dendako lagunek Grosen ireki dute literatura, musika, antzerkia eta kulturaren espazioa. Guztia poltsikoratzeko aukera! Hilabeteko bigarren ostegunetan antzerkia izango dugu Garoa Kultur-Laben, eta hasteko… ZAPATAK Joxe Mari Karrerek idatzitako testu batetik sortu zuen antzezlana Ainhoa Alberdik. … Irakurtzen jarraitu →\nPosted on maiatza 12, 2014\nAurten Zarautzen izango dugu Literaturia. Literaturaz gozatzeko aukera paregabea Maiatzaren 28tik Ekainak 1 arte. Bertan izango gara Gabrielen Lekua sentikariarekin. Hementxe duzue egitaraua. Maiatzaren 28an Herri 1, 11 irakurle eta literatura 19:00etan Torre Luzea parkean Maiatzaren 29an Harri eta Herrik … Irakurtzen jarraitu →\nPosted on apirila 22, 2014\nGernikako Trinkete Antitxokoan izango gara datorren asteazkenean hegoak astintzen. Dirudienez, azken funtzioa izango dugu. Toki ederra agurra emateko ikuskizunari. Aktoreak: Ainhoa Alberdi, Amaia Corral, Iraia Elias, Iñigo Ortega, Joseba Roldan. Hitzak: Oier Guillan eta aktore taldea. Zuzendaritza artistikoa: Jabi Barandiaran … Irakurtzen jarraitu →\nHamaika emanaldi eginak ditugu dagoeneko Gabrielen Lekua sentikariarekin. Asteburu honetan Bergaran, Mungian eta Igorren izango gara. Ez galdu aukera eta hurbildu!\nPosted on urria 10, 2013\nOpari bat iritsi zitzaigun dula hilabete batzuk. Gabriel Arestiren inguruko sentikarian parte hartzea. Hilabete topera lanean jardun ondoren azkenean Intxaurrondon aurrestrenoa izango dugu. Taula gainean Nahia Menbrillera, Rafa Rueda, Oier Guillan, Ainhoa Alberdi, Iban Urizar, Alain Urrutiaren irudiak, Andoni Egaña … Irakurtzen jarraitu →\nPosted on ekaina 30, 2013\nHona hemen Proisako laukotearen argazkia. Itxura behintzat EDERRA!!!!\nPosted on ekaina 11, 2013


Indarkeria matxistaren 200 biktima baino gehiago urteko lehen bost hilabeteetan - Diario de Noticias de Alava\nIndarkeria matxistaren 200 biktima baino gehiago urteko lehen bost hilabeteetan\nArabako ertzain-etxeetan 204 emakumek salaketa jarri dute tratu txar psikologiko edota fisikoak jasateagatik\neunate f. domínguez 29.06.2020 | 00:38\nIrudian, gezurrezko argazki bat; bikotekideak neska bat jipoitu eta umiliatu du, emakumea eskuekin bere aurpegia babesten duen bitartean. Bizkaian jarri dira genero-indarkeriagatiko salaketa gehien (885). Araban, ordea, guztira 204 jarri dira aurten. Argazkiak: Ruben Plaza eta Jorge Muñoz\nGASTEIZ – Konfinamenduaren lehen hilabeteetan indarkeria matxistagatik jarritako salaketak %24 murriztu dira, seguruenik koronabirusarak eragindako pandemia mundialagatik milaka emakume etxean isolatu baititu. Hala berretsi du Ertzaintzak DIARIO DE NOTICIAS DE ALAVA egunkariari emandako datuekin.\nUrtarrilean eta otsailean eman da genero indarkeriagatiko salaketen gorakada Euskadin; Urtarrilean salaketak ia %3,0 igo ziren 2019an bertan jarritako salaketekin alderatuz gero. Araban 49 emakumek salatu zuten beraien bikotekidea edo bikotekide ohia; 2019ko emakume kopuru bera. Bizkaian, berriz, salaketak %20a baino gehiago igo ziren: 2019an jarritako 170 salaketetatik, 205era igo ziren urte hasieran. Gipuzkoan, 111tik 85era jaitsi ziren salaketak. Gehiago salatzeko joera orokorra izan zen otsailan ere. Bizkaian eta Gipuzkoan eman zen gorakada hori. Izan ere, aipatutako lehen lurraldean, salaketak %16,35 igo ziren (159-185), eta bigarrenean, %36,84. Bertan 76 salaketa jarri zituzten 2019an, eta 2020an 104ra igo zen. Araban, ordea, genero indarkeriagatik jarritako salaketak %23 jaitsi ziren hilabete horretan; 2019ko otsailean 60 emakume salatzera ausartu ziren eta 2020an 47ra jaitsi ziren.\nOtsailetik aurrera, salaketak etengabe jaitsi dira Euskadiko lurralde guztietan. Zehazki, martxoan bataz besteko %19,58 salaketa gutxiago jarri ziren, apirilean %29,88 gutxiago eta maiatzean %15,88ko jaitsiera eman zen. Lurraldeka, Araban jaitsi dira gehien salaketak. Kasualitatez, Arabako emakume bat izan zen etxetik irteten ausartu zen lehena, ustezko erasotzailea salatzeko. Horren ondoren, beste 36 emakumek etxetik ateratzea erabaki zuten, hauek ere ustezko erasotzailea salatzeko. Aurreko urteko aldi berean, 47 emakumek salatu zituzten bikotekideak eta bikotekide ohiak jotzeagatik edo tratu txar psikologikoak emateagatik. Apirilean datuak are gehiago jaitsi ziren; %45,31 gutxiago; 57 salaketa izatetik 31 salaketara urte honetako hile berdinean. Datu horiek genero-indarkeriak behera egin duela adieraz dezakete. Hala ere, Clara Campoamor edo Emakunde bezalako elkarte askok ohartarazi zuten emakume askok salaketa jartzeko zailtasunak izan ditzaketela. Izan ere, konfinamenduak emakume asko bere etxean giltzapetu zituen erasotzaileekin; alde batetik, erasotzaile horiek bikotekideak gehiago kontrolatu dituzte, eta, bestetik, emakume horiek ere zailtasun gehiago izan dituzte salaketa jartzera joateko. Hori izan liteke salaketen jaitsiera azaltzeko arrazoietako bat, Blanca Estrella Ruizek konfinamenduaren asteetan egunkari honetan azaldu zuen bezala. Maiatzean, Araban %25,45 gutxiago salatu zuten, 55 salaketatik 41era pasatuz.\nBeste lurraldeetan Bizkaian eta Gipuzkoan ere datuak eta salaketak jaitsi egin dira, baina Araban baino gutxiago. Martxoan, Bizkaian % 11,11 murriztu zen (180 salaketa erregistratu ziren 2019an, eta 160 aurten). Gipuzkoan jaitsiera hori %31koa izan da: 110 salaketa jarri ziren 2019ko martxoan, eta 75 jaitsi dira pasadan martxoan. Apirilean eta maiatzean datuak antzekoak dira. Bizkaian, ia %25 murriztu zen apirilean eta %13,66 maiatzean. Eta Gipuzkoan, %30 gutxiago apirilean, eta %15,15 jaitsiera maiatzean non 99 salaketa erregistratu ziren 2019an, eta aurten soilik 84.Ertzaintzaren datu ofizial horiekin, martxoan, apirilean eta maiatzean indarkeria matxistagatik hiru lurraldeetan jarritako salaketen beherakada orokorra islatzen da. Urteko lehen bost hilabeteetan Araban % 23 inguru jaitsi dira salaketak; zehazki, 268tik 204ra pasatu dira. Bizkaian, salaketen batez besteko ehunekoa gutxiago jaitsi da, % 4 inguru, urteko lehen bost hilabeteetan 885 salaketa izatetik 856 izatera igaro baita. Eta, hirugarren lurraldean, Gipuzkoan, beste lurraldeetan egondako joera berdina izan da jarritako salaketen %15 gutxiagorekin, urtarrilatik maiatzara 496 salaketatik 418ra jaitsi baitira. Jaitsiera esanguratsu horiek indarkeriaren beraren beheranzko joera positiboa isla lezakete. Baina emakumeek salaketa jartzeko duten zailtasuna ere adieraz lezakete, Eusko Jaurlaritzak ekimen berriak sortu dituen arren.\nGorakada Euskadin. Urtarrilean eta otsailean izan da genero indarkeriagatiko salaketen gorakada Euskadin; Urtarrilean salaketak ia %3,0 igo ziren 2019an bertan jarritako salaketekin alderatuz gero. Araban 49 emakumek salatu zituzten bikotekideak edo bikotekide ohiak; 2019ko emakume kopuru bera. Bizkaian, berriz, salaketak %20 baino gehiago igo ziren: 2019an jarritako 170 salaketetatik, 205 igo ziren urte hasieran. Gipuzkoan, 111tik 85era jaitsi ziren salaketak. Gehiago salatzeko joera orokorra izan zen otsailan ere. Bizkaian eta Gipuzkoan eman zen gorakada hori. Izan ere, aipatutako lehen lurraldean, salaketak %16,35 igo ziren (159-185), eta bigarrenean, %36,84. Bertan 76 salaketa jarri zituzten 2019an, eta 2020an 104ra igo zen. Araban, ordea, genero indarkeriagatik jarritako salaketak %23 jaitsi ziren hilabete horretan; 2019ko otsailean 60 emakume salatzera ausartu ziren eta 2020an 47ra jaitsi ziren.\nBeherakada. Otsailetik aurrera, salaketa gutxiago jarri dira Euskadiko hiru lurraldeetan. Izan ere, Euskadin % 19,85 jaitsi dira martxoan jarritako salaketak. Apirilean 2019an baino %29,88 gutxiago jarri ziren, eta maiatzean antzeko joera izan da, salaketak %15,88 gutxiago izan baitira. Lurraldeka, Araban jaitsi dira gehien salaketak. Konfinamenduaren lehen asteetan, emakumeek zailtasun gehiago izan zituz- ten etxetik atera eta salaketa jartzeko, baina martxoaren amaieran Arabako emakume bat izan zen pauso hori ematen lehena. Horren ostean, beste 36 emakumek etxetik ateratzea erabaki zuten, ustezko erasotzailea salatzeko.\nDatuak. Ertzaintzaren datu ofizial horiekin, martxoan, apirilean eta maiatzean indarkeria matxistagatik hiru lurraldeetan jarritako salaketen beherakada orokorra islatzen da. Urteko lehen bost hilabeteetan Araban % 23 inguru jaitsi dira salaketak; zehazki, 268tik 204ra pasatu dira.\nBizkaia 856 (%-3,28)\nEuskadin guztira 1.478 salaketa jarri dira urtarriletik maiatzera bitartean. Datu horrek erakusten du %10,74 jaitsi dela iazko hilabete berdinekin alderatuta. Elkarte askok ohartarazi dute errealitate hori: konfinamenduan, emakume asko giltzapetuta bizi izan dira tratu txarren egileekin, eta salaketa jartzeko zailtasun gehiago izan dituzte. Oraingoz, ekaineko eta datozen hilabeteetako salaketen datuen zain egon behar da errealitate hori bete den edo, aitzitik, salaketen kopuruak behera egiten jarraitzen duen jakiteko.\nFamiliako indarkeria jaitsi da. Araba\nPeluquerías alavesas en lucha por un IVA reducido\nLaura Quevedo, Anna Cruz y Madelén Urieta, convocadas con España\nÁlava reduce sus contagios por covid-19 con 67 nuevos positivos\nEuskadi entra en alerta roja tras registrar 940 nuevos positivos\nEl Ayuntamiento interviene en 48 casos de desahucios que afectan a 157 personas


Mikel Erentxun: 'Hurrengo tatuajea seme berriaren izena izango da'. Egilea(k) ERREDAKZIOA. , Euskal Irrati Telebista 2010 (1)\n...rrengoa gure seme jaioberriaren izena izango da: Maël. Eta beso japoniarra bukatuko dut.\n...> zegoen eserita, bere kumea besoetan zuela, eta Maelek entzun zion Virgilioren bertso hau astiro xuxurlatzen: Inci...


Zauritu bat Zumarragan furgoneta eta garabi baten arteko talkaren ondorioz - Goierriko Hitza : Goierriko Hitza\nEzbeharra goizeko 08:10 aldera gertatu da A-636 errepidean, deskargaren gainean. Furgonetako gidaria zaurituta eraman dute Zumarragako erietxera.\nAutoritateek jakinarazi dutenez gaur goizeko 08:10 aldera istripua izan da A-636 errepidean furgoneta eta garabi baten artean. Deskargaren gainean izan da ezbeharra. Garabia eta furgoneta biak errepide berean ari ziren zirkulatzen istripua gertatu denean. Furgonetako gidaria zaurituta eraman dute istripuaren ondoren Zumarragako ospitalera.\nGoizeko 09:00etan oraindik gidariei ingurune horretatik kontuz pasatzeko gomendatzen zitzaien trafiko zuzendaritzatik.


Erabakiak hartzeko astea | Mundua | Berria\nErabakiak hartzeko astea\nMayk aurrez aurreko bilera bat eduki du gauean Junckerrekin. 'Brexit'-erako akordioan azken orduko aldaketarik ez baldin badago, haren kontra bozkatzekoak dira gaur Komunen Ganberan\nTheresa May Erresuma Batuko lehen ministroa eta Jean Claude Juncker Europako Batzordeko presidentea, atzo gauean, Estrasburgon. VINCENT KESSLER / EFE\nTheresa May lehen ministroak duela bi aste plazaratutako egutegia betetzen baldin badute, Erresuma Batuak aste honetan erabakiko du brexit-arekin zer egin. Hasteko, Londresek eta EB Europako Batasunak joan den azaroan adostutako dibortziorako akordioa bozkatzekoak dira gaur, berriro, Komunen Ganberan. Joan den urtarrilaren 15eko bozketan, aurrenekoan, diputatuek zaplazteko galanta eman zioten Mayk Bruselarekin egindako itunari —230 botoren aldeagatik baztertu zuen parlamentuak—, eta, azken orduan akordioan aldaketarik egin ezean, diputatuek ezezkoa emango diote berriro, Mayk ez badu kontzesiorik lortzen Bruselaren aldetik Irlandako mugaren auzian. Hori saihesteko intentzioarekin, lehen ministroa bera Jean Claude Juncker Europako Batzordeko presidentearekin bildu zen atzo gauean, Estrasburgon. Efe berri agentziak Alderdi Kontserbadorearen Europako Parlamentuko taldeko iturriak aipatuz kaleratutakoaren arabera, Londres eta Brusela aurrerapausoak ematen ari ziren atzo, azken orduan, Irlandako mugarako ezarritako backstop protokoloari eman beharreko interpretazio juridikoari dagokionez. Ian Duncan Smith brexiter nabarmenak azpimarratu zuenez, «akordio bat lortzeko zorian» zeuden bi aldeak. Zurrumurru hori zegoen gauean. Irlandako Errepublikako Gobernuak ere urgentziazko bilera batera deitu zuen; edizio hau ixteko orduan ez zegoen negoziazioei buruzko berri gehiago.\nBatik bat backstop-ari buruz jasotzen duena gogoko ez dutelako bozkatu zuten akordioaren kontra, duela ia bi hilabete, 118 diputatu tory-k eta Ipar Irlandako DUP Alderdi Demokrata Unionistako hamar parlamentariek. Protokoloaren xedea da muga gogor bat eragoztea Irlandan, 1998ko Ostiral Santuko bake akordioa babestearren. Azaroan hitzartutako akordioak ezartzen du brexit-a egin eta bi urteko trantsizio epea bukatu eta gero sartuko dela indarrean backstop-a, betiere ez badute itunik egiten Erresuma Batuaren eta EBren artean etorkizuneko harreman komertzialari buruz. Bitartean, Erresuma Batuak aduana batasunean jarraituko du, eta hori da euroeszeptiko tory-ek nahi ez dutena.\nMayk Bruselara bidalitako funtzionarioak protokolo hori nolabait arintzeko ahaleginak egiten aritu dira azken asteotan. Planteatu dute, esaterako, Erresuma Batuak bere kabuz atera ahal izatea protokolotik; protokoloari epemuga bat jartzea jarri dute mahai gainean, bestetik; baita nazioarteko bitartekaritza baten bidez konpontzea ere etorkizuneko harremana ezartzeko orduan bi aldeen artean sor litezkeen desadostasunak. EBk ezetz esan die hiru proposamenei. Margaritis Schinas Europako Batzordearen bozeramaileak Erresuma Batuko Parlamentuaren teilatuan utzi zuen pilota atzo goizean: «Orain Komunen Ganberari dagokio erabaki garrantzitsuak hartzea».\nOrain arte eduki duen jarrera aintzat hartuta, harrigarria litzateke DUPekoak eta brexit gogorraren aldeko tory-ak —80 bat parlamentari— konbentzitzeko moduko kontzesioak egitea EBk. Mark Francois tory horietako batek atzo nabarmendu zuenez, «ezustekoren bat» beharko litzateke Mayk Bruselarekin azaroan adostutakoak gaur berriro porrot egin ez dezan; hau da, azkenean kontzesioak lortzea.\nBaina kontzesioak ez lortuta ere, Mayk gaurko bozketari eusteko asmoa dauka. Hori jakinarazi zuten atzo Downing Streeteko 10. zenbakiko iturriek. Yvette Coper Alderdi Laboristako diputatuaren hitzetan, bozketa mantenduko zuela «hitzeman» zien. Akordioa aurrenekoz bozkatu behar zutenean, abenduan, bozketa atzeratu zuen azken unean.\nHitzemandakoa betetzen badu, hurrengo egunek brexit-erako bidea argitzeko balio beharko dute; gainera, bi aste pasa baino ez dira gelditzen duela bi urte adostutako epemuga betetzeko.\nGaurko bozketan akordioari ezetz esaten badiote berriro, ikusi beharko da zenbatekoa den aldea botoetan; handia balitz, horrek toki zailean utziko luke May. Ez dirudi, ordea, lehen ministroak dimititzeko asmorik duenik.\nAkordiorik gabeko dibortzioa hautatzeko moduan egongo dira bihar parlamentariak, baina tory euroeszeptikoenak ere ez daude ados aukera horren inguruan. Bihar bozketa egin eta Komunen Ganberak erabakitzen badu akordiorik gabeko irteera baztertzea, irteera data atzeratzeaz bozkatuko dute etzi. Baietz aterako balitz, Londresek eta EBk zehaztu beharko lukete noiz arte luzatu Lisboako Ituneko 50. artikulua. Mayk esana dauka ez duela prozesua asko luzatu nahi. Hori bai: luzatzea erabakiko balute, ezin da baztertu bigarren erreferendum bat egiteko aukera, ez eta beste akordio bat adostekoa ere.


"Arazoaren gakoa da gizarteak sozializazioa nola ikusten duen" - Sakana - Guaixe.eus\n"Arazoaren gakoa da gizarteak sozializazioa nola ikusten duen"\nGuaixe 2021-06-08 15:18\nAitor Baztarrika Irigoyen. UTZITAKOA\nKale edanaren edo jai giroko testuinguruan sortzen den zikinkeriak sakandarren artean zeresana sortu du eta Aitor Bazterrika Irigoyen soziologoak arrazoien inguruan hitz egin du.\nAitor Baztarrika Irigoyen soziologoak ez du alkoholik edaten; abestmioa dela esan du elkarrizketa hau hasi bezain laster.\nLagun artean edatea, zer da?\nSozializazio eremu tradizional batean egotea bezalakoa da.\nZer bilatzen da sozializazio eremu horretan?\nJendeak erantzun beharko luke zer nahi duen edatean. Eta gero lagun artean edanda egoteaz. Edo lagun artean edan gabe egotea. Nik ez dut erantzunik, bakoitzak jakin beharko du.\nArautua dagoen eta arautu gabe dagoen testuinguruak daude. Tabernak, elkarteak eta abar alde batetik, eta horiek ez direnak.\nEz dakit zehazki zein profilek edaten duten kalean, Iruñean jende askok edaten du. Ziur ere banaiz Sakanan antzeko profilak egonen direla eta bakarrik gazteak izanen direla. Gazteen egoera zein den jakinda… gizartetik pixka bat “kanpo” edo heldutasunetik “kanpo” egotean, tabernetan lekua opatzea zailago dute. Batez ere, ekonomia alderdian ez dutelako hainbeste potentziarik. Horregatik, normala da edateko eta sozializatzeko beste lekuak bilatzea. Normala da? Normalizatu da. Pandemia garaian ohitura hartu da. Batez ere, tabernen edukieragatik. Gaztelaniaz esaten den moduan: “el que se adelanta, canta”. Horregatik, ekonomia ahalmenari lotuta, logikoa da gazteek kale edana egiten dutela pentsatzea.\nEsan duzunez, ez dira bakarrik gazteak kalean edaten dutenak. Adin batetik gorakoek zergatik egiten dute?\nBatez ere, edukiera kontuagatik izan daiteke. Izan ere, taberna batean edukiera muga ezartzeak jendea kaleratzea ekartzen du. Nahi eta nahi ez. Eta jendeak ez dio edateari utzi behar taberna barruan ezin badu. Hau da, nahiago dute kalean edan eta isunak edo halako zerbait jasotzera arriskatu, ez edatea baino. Hori jendearen arazoa da. Baina, berez, arazoaren gakoa da gizarteak sozializazioa nola ikusten duen.\nEta gizarteak nola ikusten du sozializazioa?\nEz da askorik urruntzen alkohola edan eta terrazetan egoteaz. Sanferminetan, Altsasuko edo Etxarri Aranazko festetan edo edozeinetan normalena da, umeak izan ezik, beste guztiok garagardo edo kalimotxo bat eskutan izanda mozkor egotea. Sozializazioa eta denbora librea pasatzeko aitzakia ez dakit den, baina alkohola beti dago tartean.\nErrutina bat da?\nNire ustez, bai.\nHerrietan kale edana egiteko ez da edozein toki aukeratzen.\nImajinatzen dut toki sinbolikoak izanen direla. Esate baterako, kuadrilla baten gustukoa izatea, esaterako, herriko plazaren bat edo beste lekuren bat. Azken finean, leku sinbolikoak dira eta Sakanan herri oso ez handiak izateak dakar jende guztia, edo ia dena, leku berdintsuetan elkartzea. Logikoa da jende guztia plaza berdintsuetan biltzea.\nZergatik jotzen da toki sinbolikoetara?\nNire ustez, leku sinbolikoek badute halako indarra, erakartze indar bat. Imajina ezazu: txiki-txikitatik herriko plazan gelditu bazara, zergatik ez zara herriko plazan geldituko zure denbora librea pasatzeko 20 edo 30 urterekin? Azkenean, herriko plazan beti jolastu duzu. Eta zure denbora librea pasatzeko modua garatu egin da, eta herriko plazak ere hori ikusi du. Azkenean, zure hezkuntzaren parte bat leku sinboliko hori da.\nEtxeratze aginduarekin leku sinboliko horiek hustu egin dira eta herrietatik kanpo atera da kale edana.\nBai. Errespetuagatik izan daiteke? Izan ere, bizilagunen bat kexatu egin da kale edanagatik eta esan dute: ez dugu inor molestatuko eta urrutiagoko beste leku batera joanen gara edatera.\nEdo izan daiteke isunaren beldurragatik?\nJakina. Horrek beti du bere indarra. Isunek beldurra ezartzen dute. Ekonomia alderdiak gaur egungo gizartean oso-oso garrantzi handia du. Gainera, Sakanan langabezia handia dagoenez, isunen kontua oso garrantzitsua izan daiteke jendea beste leku batzuetara edatera joateko.\nPandemian poliziek desegindako kale edanen berri jaso dugu astelehenero. Neurri egokia da?\nNeurriaren egokitasunaz jendeari galdetu beharko litzaioke. Neurri egokia da jendea etxean mantentzea gauean? Logikoagoa litzateke egunean etxean mantentzea. Edo telelanerako baldintzak eskaintzea… Beste eremu batzuetan inbertitzea. Itxiera aginduarekin ez dakit zenbat jende ateratzen zen Sakanan gauez. Edo Nafarroan. Eragina izan duela? Bai. Baina eragina izan du jendeak bere kontra egiteko. Lege bat ezarri eta jende askok legearen kontra joatearen inertzia du.\nJai giro testuinguru batean autoritatea ez da oso estimatua izaten.\nHori da. Gainera, alkoholarekin dagoen jendearen arriskua edo balentria askotan areagotzen da, eta ausartagoak dira.\nJai giroan gaudela, zergatik bukatzen dugu zigarrokinak, basoak, botilak, poltsak… lurrera botatzen?\nKulturak bere pisua dauka. Kultura eta denboraren gestioak ere garrantzia handia dauka. Izan ere, jendeak edan nahi du, baina jendeak bere denbora berarendako kontu garrantzitsuak direnetan inbertitu nahi du. Hau da, inori ez zaio zakarra botatzea gustatzen. Azken finean, bizitza aprobetxatu behar dugu, eta ez dut momentu tontoetan denborarik xahutu behar. Adibide tontoa da, baina askotan jendeak ez pentsatzeko, egun guztietarako arropa berdina erosten du. Horrela janzten du beti. Ez du erabakirik hartu behar. Hemen, berdina. Jendeak badaki zertan inbertitu nahi duen bere denbora. Eta, azkenean, planetaren hobekuntzan kontzientzia hartzea oso zaila da denboraren kudeaketa kontuan hartuz.\nToki sinboliko horiek behin eta berriz zikintzen direla ikusita, jende batzuk pentsatzen dute ez dela zibismo falta harrokeria baizik.\nHorrek subjektibotasun puntu bat ere badauka. Hori pertsona horiei galdetu beharko litzaieke eta haiek esanen dute. Pertsona ororen ekintzek besteei eragiten die. Izan dezake ere influentzia zati bat.\nZikindutako espazio sinboliko horretan, ispilu horretan, gure burua ikusten dugu?\nNik uste, gizartean orokorrean, autokritika egitea oso zaila dela. Edo ez dagoela batere zabalduta. Errazagoa delako besteei errua botatzea eta zure akatsak ez begiratzea. Eta berriz itzultzen gara denboraren kontura: akatsak zuzentzeko denbora behar da. Eta denbora oso garestia edo baliagarria da, eta ez dugu denborarik galdu nahi. Gure hezkuntza zibikoa garatzeko denbora behar da. Nire ustez, denborarekin eta denboraren kudeaketarekin harremana dauka.\nOraindik ere errudunak bilatzeko premia sentitzen dugu?\nBadago kazetaritza mota bat beti-beti-beti errudunak bilatzen dituena, eta ez ditu konponbideak edo horrelakoak aurkitzeko ahaleginak egiten. Badago kazetaritza mota bat, kazetaritza eraikitzailea eta konponbideen kazetaritza, konponbideetan zentratzen dena, eta konponbideen bidez arazoei heltzen diena; soluzioen bitartez arazoak konpontzeko bidea opatzen duena. Edo horretarako ahalegina egiten du. Errudunak bilatzea? Puntu bateraino ongi dago. Baina hurrengorako ikasteko eta errudun horiek ikas dezaten. Baina ezin gara errudunetan geratu. Horretan ere, Hezkuntzak eta hedabideek ere pisu handia dute heziketa horretan.\nKazetaritzaz esan duzuna geure buruei aplikatzeko modua da, ezta?\nKazetaritza, hezkuntza, pertsona bakoitzari aplikatzeko zerbait da, bai. Azken finean, errudunak bilatzea oso erakargarria da. Baina ez da eraikitzailea.\nKonponbide eraikitzailerako zein oinarri egon beharko lirateke? Festa testu inguru batean dagoen pertsona batek zer egin beharko luke ez zikintzeko edo, behintzat sortzen duen zikinkeriaz kontziente izateko?\nEz dut soluzio magikorik. Nire ustez egin beharko litzatekeena da herritarren arteko kontzientzia garatu, planeta zaindu behar dugunaren kontzientzia ere garatu. Horretarako, ahalegina denok egin behar dugu. Jai girotik kanpo. Jai giroan ikastea, mozkor zaudenean, nahiko zaila da. Hori eskoletan, aisialdi taldeetan… Hezkuntzan txiki-txikitatik sartu behar da. Baina helduei ere buruan sartu behar zaie. Nola egin? Batek daki. Probatzea da.\n"Alternatibak eskaintzearen aldeko politika publikoak egin behar dira"\nGuaixe eka 08 Sakana\nOinarrizko Gizarte Zerbitzuen Mankomunitateetan lan egiten duten Josune Zabala, Luci Gonzalez de Pedroso eta Eneka Irizar prebentzio teknikariek su...\n"Artea kontsumoa murriztean datza"\nMurriztu, berrerabili eta birziklatu. Hori sustatzen du 3 R Konpainiak. Jai giroan sortutako zikinkeriaren inguruan ikuspegi partikularra baino oro...


Zimeldu ez den fruitua - Errabal Jazz\nZimeldu ez den fruitua\nEtzi beteko dira 100 urte Billie Holiday jaio zela; mende erditik gora igaro da hil zela, baina haren oroimenak eta ondareak bizirik dirau, baita euskal musikariengan ere.\nBERRIA - Gorka Erostarbe\nMikel Laboak maite zuen Billie Holiday. Hil aurretik kaleraturiko azken diskoan, Xoriek 17-n (2005), kantu bat eskaini zion In Memoriam izeneko atalean. «Asko entzun izan dut eta entzuten dut. Asko maite dut bere ahotsa, bere kantatzeko modua. Bere bizitza ezagutu dut biografien bidez. Goizetan, gosaltzeko garaian, ia egunero jartzen genuen Billie Holiday bolada batean. Nik banuen egina musika bat, baina ez nekien oso ondo zer zen, jazza-edo. Iñaki Salvadorrek esan zidan ematen zuela Alemanian bi gerren artean egiten zen musika, Kurt Weillek egiten zuenaren tankerakoa. Hollidayri eskaini nion», esan zuen diskoa kaleratu berritan, Entzun aldizkariari eskainitako elkarrizketan. Beñat Axiarik ere maite du Billie Holiday. Sarri entzun diogu zuzenean hark famatu egindako Strange Fruit pieza mitikoa modu durduzagarrian interpretatzen.Billie Holidayrentzat gogorra izan ohi zen pieza hura kantatzea, nahiz eta ia kontzerturo egin behar izaten zuen, bis-en garaian gehienetan, bera entzun eta ikustera joaten zen publikoarentzat ia ezinbestekoa bihurtu baitzen. «Strange Fruit kantatzeak hainbeste eragiten dit, gaixo jartzen bainaiz. Indarrik gabe uzten nau», utzi zuen idatzirik Lady Sings the Blues autobiografian, 1956an, hil baino hiru urte lehenago.Heldu den asteartean, apirilaren 7an, mendea beteko da Billie Holiday jaio zela (Philadelphia, AEB, 1915). Eleanora Fagan Gough zuen benetako izena, eta Lady Day ezizen artistikoz egin zen ezagun. Aditu gehienen ustez, jazz kantari nabarmen eta eragin handikoenekoa da. Robert Christgau jazz kritikariaren iritzian, «bakarra eta XX. mendeko kantari onena» izan zen. Frank Sinatrarentzat, berriz, bere eragin nabariena izan zen, eta AEBetako herri musikaren historian oihartzun handieneko kantaria. The Time aldizkariak XX. mendeko kantu onentzat izendatu zuen berari abestea hainbesteko mina ematen zion Strange Fruit hura.Sarri esan ohi da arrazakeriaren aurkako lehen kantua izan zela. Hori baieztatzea ia ezinezkoa da, baina argi dago gizartean sona lortu eta oroimenean iltzaturik geratu zen aurrenetakoa izan zela. Ez zen Billie Holidayk berak idatzitakoa gainera, Abel Meerepol poeta judu zuriak baizik. AEBetako hegoaldean zuhaitzetatik urkaturik ikusitako beltzen irudiak eragindako kolpea azaldu zuen poema hartan. Zuhaitzetan zintzilik zeuden haiek ziren strange fruit-ak (fruitu arraroak).\nKantuen interpreteaKantu hark bezala Billie Holidayren oroimenak bizirik iraun du hil zenetik mende erditik gora igaro den arren. Zimeldu ez den fruitua da. Eta zimeldu da ahots aparteko eta berezi bat zuelako, bai, baina ez horregatik bakarrik; pertsonaiak berak kantariaz gaindiko dimentsio sozial handiagoa izan duelako. Beltza, emakumea eta bisexuala zen, eta horien guztien aldeko aldarriak egin zituen aski garai zailetan. Interpretatzeko gaitasunean zuen berezigarri handiena; berezko swinga izateaz bat, kantuaren edukia bere moldera ekartzeko trebezia zuen. Kantuei intentsitate eta entitate propio bat gehitzen zien, sarri bere bizipen pertsonal gordinen ondorio gisa —haurtzaro gogorra izan zuen, amarekin batera bere burua prostituitu behar izan zuen, drogekin eta bikotekideekin hamaika arazo izan zituen…—. Kantatutakoa pertsonalizatzeko joera horrek Bessie Smith eta Ma Rainey blues kantarien moldearekin parekatu zuen.\nDisko berriak haren omenez\nBillie Holidayren jaiotzaren mendeurrena dela-eta oraintsu argitaratu du Columbia Records etxeak Billie Holiday: The Centenial Collection bilduma. 1935. eta 1945. urte bitartean grabatu zituen hogei pieza esanguratsuenetakoak biltzen ditu diskoak, eta arreta berezia jartzen du 1937. eta 1939. urteen artean, hastapeneko urteetan. Teddy Wilsonen orkestrarekin eta Billie Holiday Orchestrarekin grabaturikoak dira, eta, besteak beste, Lester Young saxo jotzailea ageri da. Hainbat klasikoren artean hor dira entzungai Lover Man, God Bless the Child, Summertime, These Foolish Things eta Strange Fruit bera.\nBilduma horrez gain, Casandra Wilson jazz kantariak ere Holiday miretsia omenduko du bihar plazaratuko den Coming Forth By Day diskoan (Legacy). Lady Dayk kantaturiko piezak bere moldez eman ditu Wilsonek lan horretan. Don’t Explain, Crazy He Calls Me, All of Me, Last Song (For Lester) eta, nola ez, Strange Fruit tartean. Jose James jazz eta hip-hop musikariak ere Hollidayri eskaini dio Blue Note etxearekin plazaratu berri duen lana: Yesterday I Had the Blues: The Music of Billie Holiday.


"Tartalariekin" elkartasuna - Ekologistak Martxan - Euskal Herria\n2013ko Novemberren 6\n2011ko urriaren 27 an, Okzitaniako Tolosan, AHTren aurkako desobedientzia bultzatzen duen Mugitu! mugimenduko hainbat kidek Yolanda Barcina, Nafarraoako Lehendakaria tartakatu zuten. Madrilgo Auzitegi Nazionalak auzipeturiko lau pertsonen aurkako epaiketa azaroaren 18rako ezarri du, zigor eskaerak 5 eta 9 urte artekoak izanik. Gai hau amaitutzat jotzeko asmoarekin sinatu hemen.\nTartalariekin Elkartasun kanpainan 3 data bereziak daude:\nAzaroak 12: Herriz herriko elkartasun ekintza eguna. Egun honetan, goizeko 10:30etan Bilboko Eusko Jaurlaritzaren aurrean. Leloa “AHT-TAV STOP – Tartalariekin Elkartasuna”\nAzaroak 16 manifestazioa Iruñean. Bilbotik Joateko autobusa: San Nikolas elizatik aterako da 14:30tan. Apuntatzeko 94-4790119.\nAzaroak 18 epaiketa Madrilgo Auzitegi nazionalean. Joateko Igande gauean Hiriburuetatik autobusak irtengo dira.\nInformazio gehiago Kanpainaren web orrian: www.tavtazo.org\n← Zaborzaleen XXIII. Topaketa Erraustearen aurkako ekintza globalen eguna eta zero zaborren aldekoa →


Txakurrek ulertzen dute zer diozun eta nola esaten duzuen | Txakurren Mundua\nTxakurrek ulertzen dute zer diozun eta nola esaten duzuen\nAzterketa ugari egin dira txakurren eta gizakien arteko harremana, eta lehenaren adimen maila. Orain arte ikerketek erakutsi dute txakurrek mila hitz arte bereiz ditzaketela, haien trebakuntzaren eta adimen mailaren arabera, baina azken ikerketa batek esan digu ulertzen dutela esaten duguna eta nola esaten dugun, eta erlazionatzen dutela ondorioak ateratzeko.\nGuk egiten dugun moduan, hitzak eta intonazioa ezagutzen ditugu horietatik, eta bat datozenean ondorioak ateratzen ditugu. Hitz bat tonu neutro, zoriontsu edo gaitzesgarriarekin esan daiteke eta, beraz, tonu eta hitzen arabera ondorio desberdinak atera ditzakegu. Dirudienez, txakurrek gauza bera egin dezakete, garuneko bi hemisferioekin informazioa prozesatzen baitute.\nIzan dira buruz Ikertzaile hungariarrak egunkarian argitaratu berri dutenak Zientzia aldizkaria txakurren garunaren berezitasun horiei buruz hitz egiten duten artikulua. Denok esan dugu momentu batzuetan gure txakurrak ulertzen gaituela eta hitz egin eta erantzun besterik ez duela egin behar, eta agian ez gara errealitatetik hain urrun egongo. Ikerketa honek erakutsi du zure garunak hitzak gurearen antzera prozesatzen dituela.\nTxakurrak esaten dieguna prozesatzen dute garunaren bi ataletan. Ezkerreko hemisferioan hitzak prozesatzen dituzte eta eskuinean intonazioa. Biak bat datozenean, adibidez ohituta dauden zorioneko edo agindu hitzarekin, orduan primeran dakite zer adierazten ari garen eta zer espero den haietatik. Hizkuntzak hain garrantzitsua duen inguruneari esker, txakurrek eboluzionatu eta hobeto ulertzen dugu adierazten duguna, nahiz eta gure gorputzaren hizkuntza, keinuak eta gure aldartea ere uste baino askoz ere askoz gehiago transmititzen duten.\nArtikuluaren bide osoa: Txakurren mundua » Berri » Txakurrek ulertzen dute zer diozun eta nola esaten duzuen


Piebalgs komisarioak Afrikako mendebaldeko hiru herrialde bisitatzen ditu garapenerako etorkizuneko lankidetza eztabaidatzeko - EU Reporter\nGarapenerako komisarioaren Andris Piebalgs (Irudian) Astelehenean (10 otsaila) hasiko goi-mailako Mauritania, Senegal eta Cabo Verde du, bisita bat non EBko etengabeko konpromisoa azpimarratu egingo zuen eskualdea sustatzen eta hiru herrialdeetako etorkizuneko finantzaketa baieztatzeko.\nBisita Komisarioak Senegalen eta Cabo Verdera egin duen lehenengo aldia izango da, eta goi mailako lehen bisita 2008tik Mauritaniara. Hiru herrialdeetako gizarte zibileko estatu buruak, ministroak eta ordezkariak bilduko ditu, eta etorkizuneko lehentasunak eta etengabeko lankidetza arloak eztabaidatuko ditu, batez ere EBren "Garapenerako Agenda" izenarekin ezagutzen den garapenerako plana ezartzeko, baita eskualdeko gaiak ere. interesa eta 2015aren ondorengo agenda (gaur egungo Milurteko Garapen Helburuak iraungiko direnean).\nBisitaren aurretik hitz egin zuenean, Piebalgs-ek esan zuen: "Pozik nago Aldaketarako Agenda nola laguntzen ari den eskualdeko hazkunde inklusibo eta iraunkorraren laguntzarekin, batez ere nekazaritza eta energia iraunkorraren bidez".\n"Bisitan zehar, EBk eta Afrikak etorkizunean lankidetzan jarduteko modu berriak aztertuko ditut - energian, sektore pribatuan eta azpiegituretan, adibidez, lan egiteko modu berritzaileak aztertzeko konpromisoa hartu dugu jendeari ahal bezainbeste mesede egin hazkundea, enplegua eta inbertsioak bultzatuz ", gaineratu du.\nHauek dira gai nagusi den herrialde bakoitzak eztabaidatuko da:\nMauritanian, komisarioaren elikagaien segurtasun, lege eta osasun-arau arloetan etorkizuneko lankidetza hitz egingo du. Horrez gain, nabarmendu du funtsezko papera herrialdeko Sahel segurtasuna jotzen duten.\nSenegalen, herrialdearen garapen lehentasunak, batez ere nekazaritza eta elikagaien segurtasuna, saneamendua eta energia eztabaidatuko dira. Komisarioak ongietorria izango du Senegalek eskualdeko integrazio ekonomikoan eta eskualdean egonkortasuna areagotzeko duen funtzio positiboa.\nCabo Verde ere, komisarioaren Piebalgs energia berriztagarrien proiektu bat da, hau da, Afrikako handiena parke eolikoen bat ikusteko aukera izango dute, eta indartu lankidetza programa bat abian herrialde batera.\nkomisarioak duela gutxi iragarri 6.4 milioi € 16 herrialde West Africa1 (berrespena menpe estatu kideek) 2014-2020, espero da hazkundea eta enplegua sortzea 300 milioi West Africa herritarrek sortzen duten inbertsioak onartzen arteko eskualdean.\nBatzordearen goi-mailako bisita komisarioak funtsezko aukera izango da Afrikako buruzagiekin topatzeko, Afrikaren eta EBren IV. Gailurra egingo da, Bruselan 4ko apirilaren 2-3an egingo dena. Mauritaniak 2014an AUko presidentea du eta EB-Afrika Gailurreko ekitaldien buru izango da. Mohamed Ould Abdel Aziz Mauritaniako presidentea ere goi mailako batzordeko hamar kideetako bat da 2014 osteko prozesuan.\nBruselako goi-bilerak, Kairon, Lisboan eta Tripolin egin ondoren, "Pertsonetan, oparotasunean eta bakean inbertitzea" gaia izango du. Gailurrak EBren eta Afrikaren arteko lankidetzarako aurrerapauso garrantzitsu bat emango duela identifikatu da hiru arloetan.\nWest Africa1 eskualdeak barne hartzen Benin, Burkina Faso, Cabo Verde, Boli Kosta, Gambia, Ghana, Ginea, Ginea Bissau, Liberia, Mali, Niger, Nigeria, Senegal, Sierra Leona, Togo eta Mauritanian.\nIP / 13 / 1002: EBk Mendebaldeko Afrikaren garapenari eta integrazioari emandako laguntza berretsi du (aurreko prentsa oharra Mendebaldeko Afrikarentzako finantzaketari buruz)\nWeb EuropeAid Garapen eta Lankidetza DG\nWeb Garapenerako komisarioaren Andris Piebalgs of\nGai erlazionatuak:Andris PiebalgsbeninBurkina FasoKairoCabo VerdeGambianGhanaGuineaGinea BissauBoli KostaliberiaLisboanmalimauritaniaMohamed Ould Abdel AzizNigerNigeriasenegalSierra LeonanTogokoTripoli\nWinter Olympics: Vassiliou opa Europako taldeek zorte ona\nErresuma Batuak bidaia debekuak eta aktiboak izoztu dituela jakinarazi du Errusiako, Venezuelako, Gambiako eta Pakistango 11 giza eskubide urratzaileentzat\nEuropar Batasunak Gineako presidentetzarako hauteskunde 'bidezkoak eta doakoak' eskatzen ditu


Plastiko disolbagarria asmatu dute — Gaztezulo\nPlastiko disolbagarria asmatu dute\nPlastiko disolbagarria asmatu dute Txileko ikertzaileek uretan disolbatu eta hondakin toxikorik uzten ez duten plastikozko poltsak sortu dituzte! https://www.gaztezulo.eus/albisteak/plastiko-disolbagarria-asmatu-dute https://www.gaztezulo.eus/albisteak/plastiko-disolbagarria-asmatu-dute/@@download/image/5b57bcc744ad7.jpeg\nTxileko ikertzaileek uretan disolbatu eta hondakin toxikorik uzten ez duten plastikozko poltsak sortu dituzte!\nRoberto Astete eta Cristian Olivares ikertzaile txiletarrek albiste onak dituzte ingurugiroarentzat; uretan disolbatu eta hondakin toxikorik uzten ez duen plastiko mota sortu dute. Erabat biodegradagarria da, eta aldi berean, orain arte ezagutu ditugun plastikozko poltsen funtzio bera bete dezakete.\nBi ikerlari hauek azkenik topatu dute plastikoa egiteko beharrezkoa den petrolio kutsakorra ordezkatzeko elementua; hala, haiek asmatutako plastikoa polibinilozko alkoholaz egiten da. Uretan disolbatuta, soilik karbonoa gelditzen da, eta beraz, arazorik gabe edan daiteke ur hori. Edan daitezkeen poltsak dira beraz.


Protestak izan dira bart Istanbulen, bozak baliogabetu ostean | Mundua | Berria\nNoiz sortua: 2019-05-07 13:21:47\nProtestak izan dira bart Istanbulen, bozak baliogabetu ostean\nOposizioko CHP alderdi sozialdemokrataren hauteskunde garaipena bertan behera utzi du Turkiako Hauteskunde Batzordeak, eta Ekrem Imamogluk alkatetza galdu du, kargua hartu eta hiru astera.\nEkrem Imamoglu sozial demokrataren aldeko jarraitzaileak, atzo, Erdoganen kontrako protestetan. ERDEM SAHIN/EFE\nOposizioaren haserrea eragin du bart, Turkiako Hauteskunde Batzordeak Istanbulgo udal hauteskundeak baliogabetu izanak. Milaka pertsona atera ziren atzo gauean kalera lapikoekin eta txilibituekin zarata ateratzera protesta gisara; batzuk kalean, beste batzuk leiho eta balkoietan eta autoekin bozina jotzen aritu ziren. Ekrem Imamogluren izena ere oihakatu dute, martxoaren 31ko udal hauteskundeetako garailea, CHP alderdi sozialdemokratako hautagaia.\nImamogluk lapurretatzat jo zuen atzo hauteskunde batzordearen erabakia: "Boz hautek martxoaren 31n bertan lapurtzen saiatu ziren, esan zuen milaka jarraitzaileren aurrean Bylikduzu auzoan. "Ezin izan zutenez, hauteskunde batzordea presionatu zuten. Eta horrek men egin zien". Aurreratu du ez duela amore emango: "Maite zaituztet. Irabaziko dugu eta dena ondo egongo da", esan zien bere jarraitzaileei.\nAKPren kolpe latza\nRecep Tayyip Erdogan Turkiako presidentearen AKP alderdiak kolpe latza jaso zuen martxoaren 31ko udal hauteskundeetan. Istanbuleko alkatetza galdu zuen, CHP alderdiaren mesedetan, 23.000 botoko alde estuarekin —8,8 milioi boto izan ziren guztira—. AKPk ez ditu hauteskunde emaitzak ontzat eman, ordea, eta Hauteskunde Batzordean salatu ditu, bozak legezko baldintzak ez dituela bete iritzita.\nAKPk argudiatu du hautes mahaietako 225 presidente eta 3.500 kide ez zirela langile publikoak, legeak exijitzen duen moduan. Imamoglu alkate sozial demokratak erantzun du egoera hori ohikoa dela hauteskunde guztietan, eta inoiz ez direla emaitzak indargabetu arrazoi horrengatik. Hauteskunde Batzordeak, baina, ontzat eman du AKPren eskaria eta emaitzak indargabetu ditu. Horrez gain, hauteskundeak errepikatzera deitu du, ekainaren 23rako. Imamoglu behin behineko alkate batek ordezkatuko du ordura arte.\nHauteskunde Batzordearen erabakiak milaka herritarren protesta eragin du Istanbulgo kaleetan. Imamogluren jarraitzaileek lapiko jotzea egin dute gauean balkoietan eta protesta sare sozialetan ere hedatu da.\n"Martxoaren 31ko gauean saiatu ziren hauteskunde hauek lapurtzen", salatu du Imamogluk, Erdoganen kontrako leloak oihuatzen zituzten milaka manifestariren aurrean. "Ezin izan zutenean hori egin, Hauteskunde Batzordea presionatu zuten, eta batzordea makurtu egin da". Buruzagi sozial demokratak ohartarazi du ez duela inoiz ere etsiko, eta ziurtatu du "herrialde osoaren kontzientzia" bere alde dagoela.\nCHP soilik 23.000 botoko aldearekin gailendu zitzaion AKPri Istanbulen. Erdoganen alderdia botoak berriro zenbatzeko egindako eskarien ondorioz, aldea 13.000 bototara murriztu zen. Sozial demokraten garaipenarekin, alderdi islamisten 25 urteko gobernu aldia eten zuen CHPk.\nIstanbulen galera kolpe gogorra izan zen Turkia 2002 urteaz geroztik gobernatzen duen AKP alderdiarentzat. Ez soilik hiriak Turkiako biztanleriaren %20 biltzen duelako eta BGPren %30 sortzen duelako. Istanbulek karga sinboliko handia du Turkiako presidentearen alderdiarentzat. Izan ere, bertako alkatetza irabazita egin zuen jauzi Erdoganek lehen lerro politikora, 1994an.\nIstanbuleko hauteskunde emaitzak indargabetzeko erabakia publiko egin denerako hiriko burtsa itxita bazegoen ere, albisteak harrera txarra izan du merkatuetan. Lira turkiarrak behera egin du, iazko urriaren erdialdeko mailara: 6,8 lira euroko.


Infinitu forma duen eskultura ekonomia zirkularra irudikatzeko - Armeria Eskola\nInfinitu forma duen eskultura ekonomia zirkularra irudikatzeko\nData Azaroak 12, 2021\nAzaroaren 20tik 28ra bitartean izango da Hondakinak Prebenitzeko Europako Astearen aurtengo edizioa. Helburuen artean dago herritarrak kontzientziatzea hondakinen sorrerak dakarren arazoari eta hondakinen sorrera prebenitzeko beharrari buruz.\nGipuzkoako Foru Aldundiak ekintza ugari antolatu ditu, besteak beste, ‘Ekonomia Zirkularra modelatzen’ eskultura erakusketa eta Lanbide Heziketako ikastetxeei parte-hartzeko gonbidapena luzatu die. Horren bitartez islatu nahi dira LH-ko gazteek ikastetxean hondakinen prebentzioa eta kudeaketa egokia egiteko burutzen dituzten jarduerak, ekonomia zirkularra bultzatzearren.\nArmeria Eskolak aurkeztu duen eskultura altzairuzko piezak birziklatuz egin da eta infinitu forma duen zinta bati soldatuta dago, ekonomia zirkularreko hiru termino garrantzitsu adieraziz: birziklatu, birdiseinatu eta berrerabili.\nEredu ekonomikoa aldatzeko aldarrikapena\nElementu geometriko hau oso egokia da amaitzen den lekuan hasten den sistema irudikatzeko. Eskulturaren angelu batetik begiratuta, zirkulu bat ikusten da beste baten barruan, eta lerroen artean irakur daiteke lurra eta haren zaintza, gizakiok haren baliabideez egiten dugun erabileraren eta kudeaketaren mende dagoela. Hurrengo zirkulua lurrari eusten dion ziklo ekonomikoa izango da.\nGoitik ikusita, infinitu bat bezala ikusten da (∞). Sinbolo hori erabiltzen dugu, gure gizarteak gaur egun duen kontsumo handiaz hitz egiteko zubi gisa, eta eredu ekonomikoaren aldaketa aldarrikatzeko, horixe baita proiektu honetarako proposatzen dena: gastatzeko jarreraren eta ohituta gauden materialak gaizki erabiltzearen amaiera, non birziklatutako guztia erabiliko baitugu, hautsitako guztia birdiseinatuko baitugu, dena berriro bersalduko baitugu, ziklo infinitua lortuz.\nProdukzioaren Programazioa Fabrikazio Mekanikoan eta Fabrikazio Mekanikoko Diseinua zikloetakoko 5 kidek osatu dute Armeria Eskolako ikasle-taldea Arrate Zubiaga irakaslearen ardurapean: Eneritz Busto, Daniel Patiño, Oier Eguren, Ismael Ruiz, Jonathan Vizcaino.\nArmeria Eskola Elkarteak KONTRATAZIO KONPROMEZU Programaren 3. edizioa jarri du abian\nAzaroak 12, 2021\nIkastaro eskaintza zabala urtarrila-martxoa katalogoan\nUrtarrilak 14, 2022\nBestelako berri batzuk\nUdako Kanpus Teknologikoa 11-15 urte bitarteko gazteentzat\n9 Ekainak, 2022\nEPA EIBAR HHI-ko ikasleek Armeria Eskolako instalakuntzak bisitatu dituzte Debabarrena Integra Programa gertutik ezagutzeko asmoz\n27 Maiatzak, 2022\n1 Maiatzak, 2022


HighQuality Latex memoria aparrezko burkoa Handizkako-Rayson Udaberriko Lastaiaren Fabrikantea | Rayson\nBalioen bilduma profesionala Erregina tamaina handiko koltxoien fabrikatzaileekin\nHandizkako Slow rebound memeory foam foam with good-price-Rayson\nBanbuzko memoria aparrezko buruko handizkako prezioa good-Rayson-ekin\nRayson in Rayson Industrial Zone, Huasha Road, Shishan, Foshan High-Tech Zone, Guangdong, Txina. Produktu nagusiak HighQuality Latex memoriazko aparrezko burkoa Handizkako-Rayson Udaberriko Lastaiaren Fabrikantea\nproduktuaren bero harraska argia beroa modu eraginkorrean atera eta airera transferitzeko diseinatuta dago.\nRayson Global Co., Ltd Sino-AEBetako joint venture bat da, 2007an sortua, Shishan Town-n, Foshan High-Tech Zone-n kokatua, eta Volkswagen, Honda Auto eta Chimei Innolux bezalako enpresa ospetsuen ondoan dago.\nIzan ere, produktuak bezeroei modu seguruan eta osasuntsu bidaliko direla agintzen dugu. Edozein zalantza izanez gero edo gure buruz gehiago jakin nahi baduzu ， dei iezaguzu zuzenean. Gainera, gure entrega puntuala da eta bezero guztien beharrak asetzen ditu. Orain arte, Raysonek nazioarteko kalitatea kudeatzeko sistemaren ziurtagiria gainditu du. Produktu guztiak gure produktu berria barne diseinu berritzailearekin, kalitate bermatuarekin eta prezio lehiakorrekin hornitzen dira.\nZein ordainketa modu onartzen dituzu? LC begi bistatik / TT-k,% 30-koa eta% 70aren saldoa 7 lanegunetan bidalketa-dokumentuen kopien aurka dago. Lagun al didazu gure diseinua egiten edo produktuan nire logotipoa erabiltzen lagundu? Koltxoi zure diseinuaren arabera egin dezakegu edo OEM zerbitzuak eskaini behar dizkizugu zure produktuaren artelanak edo logotipoen argazkiak emateko. Nola deskonprimitu bildutako koltxoi bat? 1. Jarri kutxa zure logelako gainazal lau batean, tira koltxoia arretaz eta jarri ohean. 2. Kanpoko poltsa artaziekin moztu arretaz, barruan plastikoa edo koltxoi txarra ez mozteko, ez eskatu labana. 3. Atera hutsean zigilatutako koltxoia zure ohean 4. Zaindu plastikozko poltsa erlojuarekin batera, koltxoi berehala deskonprimitzen hasten denean. 5. Baimendu 24 ordu zure koltxoia guztiz zabaltzeko.


Test Covid-19 | Asunción Klinika\nANTIGENO PROBA ESKAINTZA\nSentsibilitate eta fidagarritasun maximoa\nCOVID infekzio posible bat baztertu nahi baduzu, birusaren sintoma eramailea ez zarela berretsi edo iraganean izan duzun edo antigorputzak badituzu jakin, COVID proba desberdinak eskaintzen dizkizugu: PCR ( emaitzak egun berean), antigenoak (emaitzak 20 minututan) eta serologia (emaitzak 24-48 ordutan).\nBidaiatzeko asmoa al duzu eta ez dakizu zer ziurtagiri behar duzun?\nEspainiako Gobernuko eta Europar Batasuneko esteka hauek uzten dizkizuegu helmugako herrialdean uneoro indarrean dagoen egoerari eta araudiari buruzko informazio eguneratua jasotzeko. Horrela, errazago jakingo duzu zein probetara joan behar duzun helmugara joateko:\nBidaiak eta COVID-19 (Espainiako Gobernua)\nEuropa eta COVID-19 (Europar Batasuna)\nCovid-19 proben arteko desberdintasunak\nAsunción Klinikan birusa antzemateko proba desberdinak eskaintzen dizkizugu.\nBirusaren presentzia detektatu infekzioaren lehen bost egunetan\nBirusaren presentzia detektatu prozesu infekzioso osoan\nAntigorputzak gorputzean daudela antzematen du\nBulego barruko probak naseofaringearen erauzketaren bidez. Emaitza 20 minututan lortzen da eta sentsibilitate maila altuarekin. Hitzordua gure anbulatorioetako edozein zentroetan egitea besterik ez duzu. Lagina hartu ondoren, alde egin dezakezu eta emaitzarekin SMS bat jasoko duzu.\nNoiz lortzen da emaitza?\nSMS bidez 20 minututan*\nZein da antigenoaren testaren prezioa?\nESKAINTZA: 35€ (lehen 45€)\nNola egiten da PCR?\nPCR probarako laginketak gure anbulatorioetako edozein zentroetan hitzordua hartuta egiten dira, erauzketa orduetan (8: 00-10: 00). Laginketa nasofaringea da eta ez da beharrezkoa urdaila hutsik joatea.\nNoiz lortzen da PCR emaitza?\nPosta elektronikoz, egun berean\nZenbat kostatzen da PCRa?\nTxertoa hartu eta birusaren aurkako antigorputzak sortu dituzun jakin nahi baduzu, S serologiaren proteina berezi baten aurka erreakzionatzen duten antigorputzak detektatzeko aukera ematen duen proba serologiko berezia dugu.\nNola egiten da proba serologikoa?\nProba odol analisi baten bidez egiten da. Laginketa erauzteko orduetan hitzordu bidez egiten da eta emaitza 24-48 ordutan SMS edo emaila bidez bidaltzen da.\nZein da proba serologikoaren prezioa?\nInfekzioaren osteko proba serologikoa (E-ren aurkako antigorputzak): 20 €\nTxertoaren osteko proba serologikoa (S anti-antigorputzak): 21 €\nBeste COVID produktuak\nPOST KOVID EGIAZTAPENAK\nEzagutu COVID-19 gainditu ondoren zure osasun egoera eta balizko sekuentziak edo erlazionatutako gaixotasunak\nFREE COVID EKITALDIAK\n%100 pertsonalizagarria den zerbitzua eskaintzen dugu, gonbidatuen kopurua eta kokapena, laginak jasotzeko ordua eta aurrerapena.\nAsunción Klinikan egitearen abantailak\nBalorazio pertsonalizatua egun berean itxaron gabe


"Bi bafletan aterako ginela bagenekien, baina ez nolakoak izango ziren" : Oarsoaldeko Hitza\nIñaki Pikabea Piti\n1985eko uztailaren 7an bi euskal presok Martuteneko espetxetik ihes egitea lortu zuten. Imanol Lartzabalen kontzertua egin zuten kartzela barruan, eta emanaldirako baliatutako bi bafleetan ezkutatuta eman zioten ihesari Joseba Sarrionandia Sarri iurretarrak eta Iñaki Pikabea Piti oreretarrak. 36 urte pasa dira ordutik. Piti berriro atxilotu eta espetxeratu zuten, eta guztira, 19 urteko espetxealdia beteta atera zen aske 2000. urtean. Atzera begira jarri da oreretarra, duela 36 urteko ihesaldi sonatuaz hitz egiteko.\n36 urte bete ziren atzo Martuteneko espetxetik ihes egin zenuenetik Joseba Sarrionandia Sarri-rekin batera. Nola oroitzen duzu egun hura?\nGauza handi bat bezala, ederra, mundiala. Lastima ez diren izan halako gehiago. Oroitzapen ona dut. Pixka bat ahaztuta ere badut jada. Atzo lagun nafar batekin nengoela bazkaritan galdetu zidan ‘zein egun da gaur?’, eta orduan ohartu nintzen ihesaldiaren urteurrena zela, nahigabean, deskuiduan. Telefonoa hartu eta Sarriri —Joseba Sarrionandia— deitu nion, ez zuen hartu lehenik eta ondoren itzuli zidan deia. Hark ere ahaztuta zeukan zein eguna zen.\nDeserrian hiru hamarkada luze emanda, aurten itzuli da Euskal Herrira Sarrionandia. Izan duzu berekin egoteko aukera?\nDuela bi edo hiru urte izan nintzen Kuban eta han ikusi nuen azkenekoz fisikoki. Gerora telefonoz aritu gara etorri denetik. Halako batean egin beharko dugu bazkari bat edo. Etorri berria da eta oraindik ere denbora beharko du, imajinatzen dut edozein izkinetara begiratu eta herria berriz ezagutzen ariko direla.\nTokatu egin zitzaizula esan duzu behin baino gehiagotan, zozketa egin eta zuri egokitu zitzaizula. Zer suposatu zuen esan zizutenean ‘zu zoaz kanpora’?\nHori momentukoa izan zen, eta harrituta gelditu nintzen hasieran.\nBeldurrik sentitu zenuen?\nKezka handia, ez genekien nola izango zen. Bi bafletan aterako ginela bagenekien, baina ez nolakoak izango ziren, tamaina, nola sartu beharko genuen bertan, ikusi arte kezka. Behin ikusita pentsatu nuen, ‘hor sartu behar dugu?’. Hortik aurrera hasten zara pentsatzen nola aterako da, nola izango da… Noski, behin sartuta bafleetan, hortik aurrera ez genuen ezertxo ere ikusten, entzumena zorroztu eta adi. Urduritasun eta ezjakintasun hori, entzumena genuen soilik. Gogoan dut kontzerturako furgoneta iritsi zenean bi bafle eta gitarra bat zihoazela, eta suposatzen dut berdin atera gintuztela, baina guk ez genuen ezertxo ere ikusten. Atea irekitzen ere sumatu genuen begiratzeko furgoneta barruan; horrela hainbat ate pasa arte, eta azkenean martxen aldaketarekin eta abiadura bizkortzearekin ohartu ginen kanpoan ginela jada, espetxetik atera ginela.\nZer izan zen zailena behin ateratzea lortuta?\nZailena zen ez jakin noiz arte egongo ginen, ez ginen oso estu, baina ezta erabat lasai ere. Ahalik eta modu lasaienean eramaten genuen, hitz egiten, irakurtzen, telebista ikusten, ezkutuan ginen etxeko haurtxoari oinez irakasten… Kezka zen noiz arte, ohituta ginen itxita egoten espetxean, baina ezberdina da, han errutina batzuk daude.\nBeste anekdota bat badu ihesaldiak. Zure anaia Martuteneko espetxera joan zen zuk ihesi eginda, zure gauzen bila. Hala da, ezta?\nBai ausardia behar da egiteko, eta anaiak egin zuen. Joan zen, joan zen…\nZure eta Sarrionandiaren ihesaldiak kantu bat inspiratu zenuten. Sarri sarri belaunaldi ezberdinek dantzatu dute, eta egun ere dantzatzen jarraitzen dute. Zer sentitzen duzu entzuterakoan?\nKanta martxosoa da eta jendeak saltoka dantzatzen du. Fermin Muguruzak dagoeneko existitzen zen doinu bat hartu, eta ondoren letra egokitu zuen gurea kontatzen. Polita da. Modu umoretsuan kontatzen du ihesaldia.\nEuskal Herrian ospatu zen zuen ihesaldia.\nImajinatu, jendearentzat kristorena izango zela pentsatu nahi dut.\nImanol Lartzabalen kontzertua entzuteko aukera izan zenuten ihesaldiaren aurretik edo bestelako lanetan ari zineten?\nEntzun genuen, bai. Gogoan dut, Errenteriako preso sozial bat zegoela eta guregana hurbildu eta guk bakarrik gelditu behar genuen ihesaldia egiteko. Nola edo hala lortu genuen aldentzea.\nBafleetan sartzeko unean zer pentsatu zenuen?\nNik uste dut ez nuela gehiegi pentsatu. Programatuta dago ateratzen bada, baina eta ez bada ateratzen? Hori ere pentsatu nuen. Ateratzekotan nola izango zen ere pentsatu nuen. Bestaldera helduta —Ipar Euskal Herrira— geunden kontu handiarekin, ez ginen mugitzen etxeetatik, behar zena bakarrik mugitzen ginen, inoren aurrean ezin genuen azaldu.\nZure ihesaldiak bi urte eskas iraun zituen. Atxilotu egin zintuzten 1987an. Kontrol gehiago ezarri zizuzten ihesaldiaren ondoren?\nHala da, bi urtera atxilotu ninduten. Frantziako Estatuan izan nintzen espetxeratua eta han beste sistema bat zen. Ez nuen sumatu kontrol berezirik nirekin egin zutenik, beste euskal preso politikoen antzerakoa izan zen.\nHemeretzi urteko espetxealdia egin zenuen guztira. Zer nabarmenduko zenuke?\nEspetxea ez diot inori desio. Gogortasuna nabarmenduko nuke, euskal preso politikoei ezarritako salbuespen neurriak, urruntasuna… Estutasuna. Zer esanik ez Herrera de La Manchan, han gu ginen, beste batzuk Puerto de Santa Marian. Oso erregimen zurruna. Martutenen beste irekitasun bat zegoen, baina ez dut konparaketarik egin nahi, are gutxiago espetxeen artean, espetxea espetxe delako eta beti izan da guretzat batez ere oso zurruna, oso estua, oso zorrotza. Sorian egon gineneko garaian konpainia oso bat genuen gu zaintzeko; grisak ziren. Haiek egiten zizkiguten miaketak eta. Oso gogorra.\nMerezi izan zuen ihesaldiak.\nNoski, noski, dudarik gabe. Pena ez direla ondo atera beste batzuk, Soriakoa adibidez. Merezi beti. Pena handien Burgosekoa ez ateratzea izan zen, hainbeste lan egin eta gero, nolatan ez atera? Horrela da. Orain ea ahalik eta azkarren egiten dituzten urratsak. Hurbildu dituzte, ez dago jada euskal preso politikorik Andaluziako espetxeetan eta zerbait bada, baina poliki doa. Denbora beharko da; denek behar lukete kalean oraintxe bertan, baian denbora beharko da. Bestalde hor daude 13/13 auzia, edo presoen harrerak antolatzea egotzita atxilotu dituzten preso ohiak, ez dute lekurik halakoek. Gizarteak presoen korapiloa askatzeko aktibatu beharko lukeela uste dut, dagoena baino gehiago, presoen eskubideen alde gehiago egin beharko genuke.


Ibaiek gainezka egin dute Bizkaiko eta Gipuzkoako hainbat lekutan | Gizartea | Berria\nNafarroan eta Araban arazoak egon dira errepidean, elurrak eraginda; Urdiñarben, hogei etxe argindarrik gabe egon dira.\nEusko Jaurlaritzako Uholde Arriskurako Plan Bereziaren aholku batzordea bildu da gaur goizean, asteburuko euriteen ondorioz sortu den egoera aztertzeko. Bileraren ostean, Josu Erkoreka lehendakariorde eta Segurtasun sailburuak adierazi du eguraldi iragarpenen arabera datozen orduetan euri gutxiago botako duela, eta, horren ondorioz, 15:00etarako larrialdi plan berezia indargabetu dute. Edonola ere, gaineratu du arroak arreta handiz behatzen jarraituko dutela.\nErkorekak zoriondu egin du babes zibil sistema, «eraginkorra» izan dela iritzita. «Aurreikuspenak zuzenak izan dira, eta emaitza egokia izan da».\nCadagua, Deba eta Urumea. Ibai horiek eragin dituzte kalterik larrienak astelehen goizaldean. Izan ere, gainezka egin dute Balmasedan eta Galdakaon (Bizkaia), eta Mendaron, Hernanin eta Astigarragan (Gipuzkoa).\nEl #nervion por #basauri desbordado, un coche salvado de milagro, una puerta de un garaje reventado que demuestra la fuerza del agua.#uholde@meteo_bilbao @XxAndonixX @HodeiAtxa @Euskalmet @Armeteo @112_SOSDeiak @VOSTeuskadi pic.twitter.com/uiRDbLTi2P\n— Asierzalbi (@zalbi1998) November 29, 2021\nBizkaian, Balmasedan auzoak iratzarri dituzte gauean, ibaiaren inguruko aparkaleku batetik autoak eraman zitzaten, Cadagua ibaiak gainezka egin duelako.\nGaur goizean Arangurenen (Zalla) Kadagua ibaiak gainezka egin du #uholde (ð;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂ½ @edurnecerro) pic.twitter.com/A0pL7TFMYh\n— iker gallastegi (@ikguallas) November 29, 2021\nGueñesen ere, arrotik atera da, besteak beste Elubarrin, Santxosolon eta Allende Zelaian, baita Iorgiko erriberan, Ibarran eta Zaramilloko Eretzan ere. Udalak alarma gorria deklaratu du.\nUdalak ohar baten bidez jakinarazi duenez, azken orduetan hainbat puntutan atera da ibaia: Santxosolon, Allende Zelaian, Elubarrin eta Sodupen; Iorgiko erriberan, Askatasunan eta Ibarran; La Quadran; eta Zaramilloko Eretza kalean.\nâ;Â;Â;ÂÂ;ÂÂÂÂÂÂÂÂÂÂÂ³ï¸;Â;Â;ÂÂ;ÂÂÂÂÂÂÂÂÂÂÂ @Euskalmet pic.twitter.com/Ra47b3mYYE\n— SOS Deiak - 112 (@112_SOSDeiak) November 29, 2021\nIbaizabalek gainezka egin du hainbat lekutan, besteak beste Muskizen. Hainbat errepide ere moztu behar izan dituzte. Bilbon ere sortu dira arazoak: Zorrotzan, hainbat auto ur azpian geratu dira, Clara Campoamor kalean. Basaurin, hainbat garaje eta dendatan sartu da ura, Ariz inguruan. Arrigorriagan, Arrankundiagan, Boluetan eta Galdakaon ere atera egin da Ibaizabal.\nIbaizabal Bilbon, Zazpikaleen inguruan orain, goizeko 8:00etan pic.twitter.com/8FElVFxRjH\n— karmelo landa (@karmelolanda) November 29, 2021\nBasaurin lonja batzuk hustu behar izan dituzte uholdeengatik @berria pic.twitter.com/btv90YZt70\n— Javi West Larrañaga (@javi_west) November 29, 2021\nBilboko hainbat auzotan ur putzu handiak sortu dira. Gauean 28 esku hartze egin behar izan dituzte suhiltzaileek. Olabeaga auzoan, esaterako, autoa Plaza Barrian zuten herritarrek ezin izan dituzte atera, estoldak ezin izan duelako ur guztia irentsi.\nJuan Mari Aburto alkateak esan du egoera «hobetzen» ari dela, eta ez duela espero itsasgorak kalte handiagoa eragitea. Izan ere, 12:02an izango da itsasgora Bilbon. Erdi mailakoa izatea espero dute, edonola ere.\nErrepidean ere arazo ugari eragin dituzte uholdeek eta luiziek. N-240 errepidea moztuta dago Zeanurin bi norabideetan, eta desbideratzen ari dira.\nTremendo cómo baja el río #Cadagua a la altura de #Balmaseda. pic.twitter.com/tSY2n1TlXL\n— Jon Argüeso Gómez (@jonargueso) November 29, 2021\nBI-636 moztu egin du luizi batek 02:30ak aldera, baina goizaldean zabaldu egin dituzte Balmasedarako lerroak. Bilborako norabidekoak garbitzen ari dira.\nMuskizko saihesbidea, N-634, moztu egin dute, eta herriaren erdigunera ari dira bideratzen trafikoa.\nArrankudiaga parean arazoak daude BI-625 errepidean, eta baita Bizkaiko bigarren mailako errepideetako hainbat puntutan ere.\nBilbo eta Muzkiz arteko aldirietako trenen zirkulazioa bertan behera utzi du Renfek, aldi baterako.\nArrigorriaga #nervion @Euskalmet @112_SOSDeiak @AEMET_PaisVasco @Arrigorriaga_U pic.twitter.com/OCaTs3qvvm\n— Txofo (@anitzetan) November 29, 2021\nGipuzkoan, Oria ibaiak Andoainen gainezka egin du gauean hainbat lekutan: kirol zelaiak ur azpian geratu dira, esaterako. Hernanin ere, kirol zelaiak hartu ditu urak. Urumea ere atera egin da Astigarragan. Urola maila horian dago. Debak Elgoibarren eta Mendaron egin du gainezka. Azken horretan baserri batzuk inkomunikaturik geratu dira, bideak ur azpian geratu direlako.\nâ;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂ ð;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂ¦ IBAIEN GORALDIA #Andoain > Ur mailaren goraldia goizeko 5:30ak aldera eman da. Berriro ere bere onera etorri dira ibaiak, eta momentuz ez da arazo nabarmenik gertatu. pic.twitter.com/eaKmK67eBU\n— Andoaingo Udala (@AndoaingoUdala) November 29, 2021\nOria ibaia Tolosan pic.twitter.com/2Hw9Nn6sn1\n— Ainhoa (@ainhoaso) November 29, 2021\n#Zubieta Oria oraintxe, gauean alerta maila laranjara heldu ostean. pic.twitter.com/1e9gtrYC8M\n— noaua (@noaua) November 29, 2021\nNafarroan eta Araban, berriz, elurrak sortu ditu arazoak. Hamar zentimetro elur egin zuen atzo Iruñean, eta horrek traba egin zuen hainbat errepidetan. Elurra urtzen hasi da gauean, eta orain ibaiei begira daude larrialdi zerbitzuak. Zangozan, 13 adingabe eta 4 begirale erreskatatu dituzte suhiltzaileek Getadar aterpetxetik. Asteburu-pasa zeuden han, eta inkomunikaturik eta argindarrik gabe geratu ziren. Belaguan eta Urbasan kateak behar dira. Arabako Lautadan argindarrik gabe egon ziren atzo Opakuan eta inguruko hainbat herritan.\nElurraren ereginez, hainbat mendate itxita daude: Barazar (Bizkaia), Herrera, Opakua eta Orduña (Araba). Horrez gain, hainbat lekutan kontuz ibiltzeko esan dute: A-1ean Araban, eta A-15ean Andoaindik Berastegiraino, esaterako.\nUrdiñarben (Zuberoa) hogei bat etxe argindarrik gabe egon dira asteburuan, elurrak argi poste bat bota duelako. Pirinioetan kontuz ibiltzeko eskatu dute, elur jauziak gertatzeko arriskua dagoelako. Gaurko 14:00ak arte iraungo du larrialdi laranjak.\nEuskalmeteko arduradunek esan dute okerrena iragan dela dagoeneko, datozen orduetan euri gutxiago egingo duela.\nð;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂ§ Euriarekin jarraituko dugu, bereziki mendebaldean, baina orduek aurrera egin ahala gero eta gutxiago egingo du, ekialdean atertuz.\nâ;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂ Elur-kota 1400-1500 m.\nâ;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂ IM-ko haizeak indarra galduko du.\nð;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂ¡ ð;Â;Â;ÂÂ;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂTermometroek gora egingo dute, bereziki barnealdean. pic.twitter.com/abHr8aXEyl\nUxue Rey Gorraiz Iosu Alberdi


Vignoles - Wikipedia, entziklopedia askea.\nLadoix-Serrigny, Beaune, Chorey-les-Beaune eta Ruffey-lès-Beaune\n495 (%51.3) 482 (%50)\nVignoles Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 904 biztanle zituen.\n2007an Vignoles udalerrian erroldatutako biztanleak 729 ziren. Familiak 252 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 80 seme-alabarik gabeko familiak ziren, 128 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 276 etxebizitza zeuden, 253 familiaren etxebizitza nagusia ziren, 2 bigarren erresidentzia ziren eta 21 hutsik zeuden. 265 etxeak ziren eta 8 apartamentuak ziren. 253 etxebizitza nagusietatik 219 bere jabearen bizilekua ziren, 30 alokairuan okupaturik zeuden eta 4 doan lagata zeuden; 4 etxek bi gela zituzten, 19 etxek hiru zituzten, 62 etxek lau zituzten eta 167 etxek bost zituzten. 214 etxek euren parking plaza propioa zuten azpian. 83 etxetan ibilgailu bat zegoen eta 162 etxetan bat baino gehiago zituzten.\nVignoles udalerriko biztanleria-piramidea 2009an .\n2007an lan egiteko adina zuten pertsonak 470 ziren, horien artean 378 aktiboak ziren eta 92 inaktiboak ziren. 378 pertsona aktiboetatik 353 lanean zeuden (188 gizon eta 165 emakume) eta 24 langabezian zeuden (10 gizon eta 14 emakume). 92 pertsona inaktiboetatik 35 erretiraturik zeuden, 37 ikasten zeuden eta 20 "bestelako inaktibo" gisa sailkaturik zeuden.\n2009an Vignoles udalerrian 293 unitate fiskal zeuden, 867 pertsonek osaturik. Pertsona bakoitzeko diru-sarrera fiskalaren mediana urteko 20.289 euro zen.\n2007an zeuden 74 komertzioetatik, 1 erauzte enpresa zen, 3 material elektrikoaren fabrikazioko enpresak ziren, 14 bestelako produktu industrialen fabrikazioko enpresak ziren, 11 eraikuntza enpresak ziren, 13 ibilgailuen saltze eta konpontze enpresak ziren, 9 garraio enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 2 higiezinen enpresak ziren, 6 zerbitzu enpresak ziren, 9 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 igeltseroak, 1 margolaria, 3 zurginak, 1 iturgina, 1 argiketaria, 1 ile apaindegia eta 1 apaindegia.\n2000. urtean Vignoles udalerrian 6 nekazaritza-ustiategi zeuden.\nBNF: 152509717 (data)